Mma Anuonyam Mmɔ Wo | Adesua\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bicol Brazilian Sign Language Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Colombian Sign Language Croatian Czech Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Korean Kwangali Kwanyama Latvian Lithuanian Luo Malagasy Malay Maltese Mexican Sign Language Ndebele Ndonga Nepali Norwegian Nzema Oromo Pangasinan Polish Portuguese Quechua (Ayacucho) Quechua (Bolivia) Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Tswana Turkish Twi Ukrainian Uzbek Venda Vietnamese Wolaita Xhosa Yoruba Zande Zulu\n“Nea ne honhom dwo no benya anuonyam.”—MMEB. 29:23.\nAnuonyam bɛn na yebetumi anya afi Onyankopɔn hɔ?\nDɛn na ebetumi ama Onyankopɔn anuonyam abɔ yɛn?\nƆkwan bɛn so na yɛn boasetɔ betumi ama afoforo anya anuonyam?\n1, 2. (a) Hebri asɛmfua a wɔkyerɛɛ ase “anuonyam” no kyerɛ dɛn? (b) Nsɛmmisa bɛn na yebesusuw ho wɔ adesua yi mu?\nSƐ WOTE asɛmfua “anuonyam” a, dɛn na ɛba w’adwenem? Onyankopɔn abɔde a ɛyɛ fɛ anaa? (Dw. 19:1) Anaa sɛnea nkurɔfo hoahoa asikafo ne animdefo anaa wɔtontono wɔn no? Hebri asɛmfua a wɔkyerɛɛ ase “anuonyam” wɔ Bible mu no kyerɛ biribi a emu yɛ duru. Tete no, na wɔde dwetɛ anaa sika kɔkɔɔ na etwa sika. Sika no mu duru na ɛkyerɛ ne kɛse. Enti asɛmfua a wɔkyerɛ ase “anuonyam” no betumi akyerɛ biribi a ɛsõ anaa ɛho wɔ nyam.\n2 Nnipa de, sɛ obi wɔ tumi, dibea, anaa edin a, na yedi no ni. Onyankopɔn nso ɛ, dɛn na ɔhwɛ ansa na wahyɛ obi anuonyam? Mmebusɛm 22:4 ka sɛ: “Ahobrɛase ne Yehowa suro—ɛde ahonya ne anuonyam ne nkwa na ɛba.” Osuani Yakobo nso kyerɛwee sɛ: “Mommrɛ mo ho ase wɔ Yehowa anim, na ɔbɛma mo so.” (Yak. 4:10) Anuonyam bɛn na Yehowa hyɛ nnipa? Dɛn na ebetumi ama saa anuonyam no abɔ yɛn? Yɛbɛyɛ dɛn aboa afoforo ma wɔanya saa anuonyam no?\n3-5. Dɛn na Yehowa yɛ de hyɛ yɛn anuonyam?\n3 Na odwontofo no wɔ awerɛhyem sɛ Yehowa beso ne nsa nifa na wahyɛ no anuonyam. (Monkenkan Dwom 73:23, 24.) Dɛn na Yehowa yɛ de hyɛ n’asomfo a wɔbrɛ wɔn ho ase anuonyam? Ɔfa akwan pii so yɛ saa. Emu biako ne sɛ ɔma wohu n’apɛde. (1 Kor. 2:7) Afei nso wɔn a wɔde n’asɛm yɛ adwuma na wotie no no, ɔma wɔn akwannya kɛse bi—wɔbɛyɛ ne nnamfo.—Yak. 4:8.\n4 Bio nso Yehowa de asɛmpaka adwuma no ahyɛ n’asomfo nsa. Eyi yɛ ɔkwan biako a ɔfa so hyɛ yɛn anuonyam. (2 Kor. 4:1, 7) Bere a yɛreyɛ asɛnka adwuma no na yɛreboa afoforo nyinaa na yɛrehyɛ Yehowa anuonyam, na ɔno nso hyɛ yɛn anuonyam. Yehowa ahyɛ yɛn bɔ sɛ: “Wɔn a wodi me ni no, me nso medi wɔn ni.” (1 Sam. 2:30) Wɔn a wɔreka asɛmpa no nya din pa wɔ Yehowa anim na asafo no mufo nso bɔ wɔn din pa. Eyi nyinaa yɛ ɔkwan a Yehowa fa so di wɔn ni.—Mmeb. 11:16; 22:1.\n5 Dɛn na wɔn a ‘wɔtwɛn Yehowa na wɔfa ne kwan so’ no benya? Bible hyɛ wɔn bɔ sɛ Yehowa ‘bɛma wɔn so na wɔanya asase no adi. Sɛ woyi nnebɔneyɛfo hɔ a, wobehu.’ (Dw. 37:34) Wɔwɔ anidaso nwonwaso bi: Wɔhwɛ kwan sɛ wɔbɛtena ase daa.—Dw. 37:29.\n“MINNYE ANUONYAM MFI NNIPA HƆ”\n6, 7. Dɛn nti na nnipa pii annye Yesu anni?\n6 So biribi wɔ hɔ a ebetumi ama Yehowa anuonyam abɔ yɛn? Yiw. Ade biako a ebetumi ayɛ osiakwan ne sɛ yɛbɛhwehwɛ nnipa a wɔnsom Nyankopɔn anim dom. Bere a Yesu wɔ asase so no atumfoɔ bi yɛɛ saa. Ɔsomafo Yohane kyerɛwee sɛ wonyaa Yesu mu gyidi, “nanso Farisifo no nti, wɔampae mu anka sɛnea ɛbɛyɛ na wɔantu wɔn amfi hyiadan no mu; efisɛ na wɔpɛ nnipa anuonyam sen Onyankopɔn anuonyam mpo.” (Yoh. 12:42, 43) Sɛ saa atumfoɔ no anhwehwɛ Farisifo no anim dom a, anka wonyaa anuonyam a ɛsen nnipa de.\n7 Bere a Yesu fii ne som adwuma ase no, ɔkyerɛɛ ade biako a ɛremma nkurɔfo nnye no nni. (Monkenkan Yohane 5:39-44.) Ná Israel man no ahwɛ Mesia no kwan mfe pii. Na ebinom nim Mesia no ho nkɔmhyɛ a ɛwɔ Daniel nhoma no mu. Enti bere a Yesu fii asɛnka adwuma no ase no, ɛbɛyɛ sɛ ebinom hui sɛ Mesia no na ayi ne ti. Osuboni Yohane fii ase kaa asɛm no ansa na Mesia no reba. Saa bere no nnipa pii kae sɛ: “Gyama ɔno ne Kristo no anaa?” (Luka 3:15) Afei de na Mesia a wɔahwɛ no kwan bere tenten no abedu a ɔrekyerɛkyerɛ, nanso wɔn a wɔakwadare Mmara no mu annye no anni. Yesu kyerɛɛ nea enti a wɔannye no anni. Ɔkae sɛ: “Mobɛyɛ dɛn na moagye adi bere a mugye anuonyam fi mo ho mo ho nkyɛn na munnye anuonyam a efi Onyankopɔn koro no nkyɛn no?”\n8, 9. Fa kanea yɛ mfatoho fa kyerɛ sɛnea nnipa anim anuonyam betumi ama Onyankopɔn anuonyam abɔ yɛn.\n8 Sɛ yɛpɛ sɛ yehu nea enti a nnipa anuonyam betumi afura yɛn ani na yɛannya Onyankopɔn anuonyam a, yɛmfa anuonyam ntoto kanea ho. Sɛ yɛto yɛn ani hwɛ soro ne asase so a, yehu akanea pii. Yɛreka yi, ebia woakae anadwo bi a wuhuu nsoromma mpempem pii wɔ wim. Nokwasɛm ne sɛ ‘nsoromma anuonyam’ yɛ fɛ. (1 Kor. 15:40, 41) Nanso yɛmfa no sɛ wowɔ kurow kɛse bi a nkanea ayɛ hɔ hyerɛnn. Sɛ woto w’ani hwɛ wim a, anhwɛ a worenhu nsoromma biako mpo. Adɛn, nkanea a esisi akwan ho ne nea ɛbobɔ adan ho hyerɛn sen nsoromma anaa? Dabi! Mmom nea ɛte ne sɛ, nkanea no bɛn wo dodo enti wuntumi nhu nsoromma fɛfɛɛfɛ a egu wim no. Enti sɛ wopɛ sɛ wuhu nsoromma no a, gye sɛ wufi nkanea no mu.\n9 Saa ara na nnipa anim anuonyam betumi asiw yɛn anim na yɛanhu anuonyam a Yehowa pɛ sɛ ɔde ma yɛn no na kampɛsɛ yɛahwehwɛ. Nnipa pii ntie Ahenni ho asɛmpa no efisɛ wɔpɛ wɔn abusuafo ne wɔn nnamfo anim anuonyam. Onyankopɔn asomfo a wɔahyira wɔn ho so mpo, nnipa anim anuonyam betumi asum wɔn afiri. Fa no sɛ wɔde asasesin bi ama aberante bi sɛ ɔnkɔka asɛm no wɔ hɔ. Ɛkame ayɛ sɛ wɔn a wɔwɔ asasesin no mu nyinaa nim no, nanso wonnim sɛ ɔyɛ Yehowa Dansefo. Ehu nti ɔbɛka sɛ ɔrenkɔka asɛm no wɔ hɔ anaa? Anaa yɛmfa no sɛ onua bi de asi n’ani so sɛ ɔbɛyɛ pii wɔ Yehowa som mu, nanso wɔn a wɔntene wɔn ho nsom Yehowa redi ne ho fɛw. Dɛn na ɔbɛyɛ? Saafo yi nti ɔbɛgogow ne ho anaa? Anaasɛ ebia Kristoni bi ayɛ bɔne a emu yɛ duru. Ɔsom hokwan a osuro sɛ ebefi ne nsa anaa abusuafo ne nnamfo anim fɛre nti, ɔde besie anaa? Sɛ ɔpɛ sɛ osiesie ɔne Yehowa ntam a, ɛnde ‘ɔbɛfrɛ asafo no mu mpanyimfo’ ma wɔaboa no.—Monkenkan Yakobo 5:14-16.\n10. (a) Sɛ wubu wo ho tra so a, dɛn na ebetumi ama woayɛ? (b) Sɛ yɛbrɛ yɛn ho ase a, dɛn na yebenya?\n10 Ebia wo ara wuhu sɛ worebɔ wo ho mmɔden wɔ asafo no mu nanso daa onua bi twe w’adwene si biribi so. Sɛ wobrɛ wo ho ase tie nea onua no reka a ebetumi aboa wo. Nanso ebia ahomaso nti wompɛ sɛ obi ka w’asɛm, anaa wuyiyi wo ho ano. Ɛba saa a wubesisi w’aso. Anaa fa no sɛ wɔde adwuma bi ahyɛ wo ne anuanom bi nsa na woaboa ma nneɛma akɔ yiye. Wobɛpɛ sɛ yɛbɔ wo din kamfo wo anaa? Sɛ wokɔ tebea a ɛte saa mu a, kae sɛ “nea ne honhom dwo no benya anuonyam.”—Mmeb. 29:23.\n11. Sɛ nkurɔfo kamfo yɛn a, yɛbɛyɛ yɛn ade dɛn, na dɛn ntia?\n11 Ɛsɛ sɛ mpanyimfo ne anuanom mmarima a wɔrebɔ wɔn ho mmɔden wɔ asafo no mu hwɛ yiye sɛ wɔrenhwehwɛ “nnipa anim anuonyam.” (1 Tim. 3:1; 1 Tes. 2:6) Sɛ onua bi yɛ biribi na anuanom kamfo no a, dɛn na ɔbɛyɛ? Yɛrentumi nka sɛ obesi nkaedum ama ne ho sɛnea Ɔhene Saul yɛe no. (1 Sam. 15:12) Nanso asɛm no ne sɛ, obegye atom sɛ Yehowa adom so na otumi yɛe anaa? Bio nso obegye atom sɛ nea obetumi ayɛ daakye biara gyina Yehowa so? (1 Pet. 4:11) Sɛ nkurɔfo kamfo yɛn a, yɛn koma na ɛbɛkyerɛ anuonyam kõ a yɛpɛ.—Mmeb. 27:21.\n“MOPƐ SƐ MOYƐ MO AGYA NO APƐDE”\n12. Ɛyɛɛ dɛn na Yudafo bi antie Yesu?\n12 Sɛ yedi nea yɛn koma pɛ akyi a, ɛno nso betumi ama Onyankopɔn anuonyam abɔ yɛn. Sɛ yɛn koma di biribi akyi na obi ka nokware kyerɛ yɛn mpo a, ebia yebesisi yɛn aso. (Monkenkan Yohane 8:43-47.) Yesu ka kyerɛɛ Yudafo bi sɛ nea enti a wɔmpɛ sɛ wotie asɛm a ɔreka no ne sɛ ‘wɔpɛ sɛ wɔyɛ wɔn agya Ɔbonsam apɛde.’\n13, 14. (a) Dɛn na abenfo ka fa yɛn adwene ne kasa ho? (b) Dɛn na ɛbɛma yɛatie asomasi anaa ɔbenten?\n13 Ɛtɔ da bi a, nea yɛn koma pɛ sɛ yɛte no, na yɛte. (2 Pet. 3:5) Ɔkwan a Yehowa faa so yɛɛ adwene no yɛ nwonwa. Sɛ yɛmpɛ sɛ yɛte dede bi a, yetumi to yɛn adwene mu. Wo de, gyina kakra na tie dede a atwa wo ho ahyia seesei ara. Dede yi nyinaa rekɔ so, nanso emu pii wɔ hɔ a na w’adwene nni so koraa. Dɛn ntia? Sɛ wopɛ sɛ wutie dede a atwa wo ho ahyia nyinaa a wubetumi, nanso wopɛ sɛ wode w’adwene si emu biako pɛ so a, wubetumi ayɛ saa. Nanso sɛ ɛkɔba sɛ nnipa pii rekasa bere koro mu a, ɛno de ɛyɛ den sɛ wode w’adwene besi ne nyinaa so. Abenfo kyerɛ sɛ, sɛ nnipa baanu rekasa a, biako pɛ na yebetumi atie no. Eyi kyerɛ sɛ yɛn na ɛsɛ sɛ yɛpaw nea yebetie no. Nea wopɛ na wubetie no. Na Yudafo no pɛ sɛ wotie wɔn agya Ɔbonsam, enti na wɔantie Yesu no.\n14 Bible ka sɛ ɔkwan bi so no, ‘anyansafo’ ne ‘nkwaseafo’ nyinaa pɛ sɛ yetie wɔn. (Mmeb. 9:1-5, 13-17) Ɛsɛ sɛ yɛn ankasa na yɛkyerɛ wɔn a yebetie wɔn. Ɛnde hena na yebetie no? Nea yɛpɛ sɛ yɛyɛ n’apɛde na yebetie no. Yesu nguan tie ne nne na wodi n’akyi. (Yoh. 10:16, 27) Saafo no wɔ “nokware no afã.” (Yoh. 18:37) “Wonnim ahɔho nne.” (Yoh. 10:5) Onyankopɔn hyɛ ahobrɛasefo a wɔte saa anuonyam.—Mmeb. 3:13, 16; 8:1, 18.\n“ƐYƐ ANUONYAM MA MO”\n15. Dɛn nti na na Paulo ahohia yɛ “anuonyam” ma afoforo?\n15 Sɛ yegyina pintinn yɛ Yehowa apɛde a, ɛboa ma afoforo nya anuonyam. Paulo kyerɛw Efeso asafo no sɛ: “Mesrɛ sɛ mommma ahohia a mo nti merehyia yi mmmu mo abam, efisɛ ɛyɛ anuonyam ma mo.” (Efe. 3:13) Dɛn nti na na Paulo ahohia yɛ “anuonyam” ma Efesofo no? Ahohia a Paulo faa mu nyinaa no, ogyinaa mu yɛɛ ne som adwuma no, na ɛmaa Efesofo no hui sɛ ɛyɛ akwannya kɛse sɛ wɔyɛ Kristofo. Sɛ Paulo antumi annyina sɔhwɛ ahorow no mu a, ebia anka anuanom bɛka sɛ wɔn som, wɔn anidaso, anaa wɔne Yehowa adamfofa mpo nsom bo ahe biara. Paulo boasetɔ pagyaw Kristosom na ɛmaa anuanom hui sɛ biribiara a wɔde bɛbɔ afɔre abɛyɛ Kristoni no fata.\n16. Dɛn na ɛtoo Paulo wɔ Listra?\n16 Wo de, hwɛ sɛnea Paulo ahokeka ne ne boasetɔ boaa anuanom. Asomafo Nnwuma 14:19, 20 ka nea esii bere a Paulo wɔ Listra no. Ɛka sɛ: “Yudafo bi fi Antiokia ne Ikoniom bae bɛdan nnipakuw no ti, na wosiw Paulo abo twee no kɔɔ kurow no akyi susuw sɛ wawu. Nanso, bere a asuafo no twaa ne ho hyiae no, ɔsɔre kɔɔ kurow no mu. Na ade kyee no, ɔne Barnaba fii hɔ kɔɔ Derbe.” Wo de, hwɛ obi a wɔasiw no abo ma anka ɔreyɛ awu na ade kyee ara ɔbɛsɔre atwa kwan! Ɛnyɛ kar na ɔte mu, na mmom ɔrenantew atwa kilomita 100 (akwansin 60)!\n17, 18. (a) Ɔkwan bɛn so na Timoteo dii Paulo “akyi pɛpɛɛpɛ” wɔ amane a ɛtoo no wɔ Listra no mu? (b) Paulo boasetɔ no kaa Timoteo dɛn?\n17 Bere a wosiw Paulo abo no, na Timoteo ka “asuafo” a wɔwɔ hɔ no ho anaa? Asomfo Nnwuma no nhyɛ da nka de, nanso ebia na ɔka ho. Bere a Paulo kyerɛw krataa a ɛto so abien kɔmaa Timoteo no, ɔkae sɛ: “Wo de, nea woadi akyi pɛpɛɛpɛ ne me nkyerɛkyerɛ, m’asetena kwan.” Na Timoteo nim sɛ wɔasiw Paulo abo wɔ Listra. Saa ara nso na na onim sɛ Yudafo no apam no afi Antiokia. Afei nso na onim sɛ bere a Paulo wɔ Ikoniom no, nkurɔfo pɛe sɛ wosiw no abo. ‘Nanso Awurade gyee no fii ne nyinaa mu.’—2 Tim. 3:10, 11; Aso. 13:50; 14:5, 19.\n18 Nsɛm a ɛtoo Paulo nyinaa no, Timoteo ‘dii akyi pɛpɛɛpɛ,’ na ohuu Paulo boasetɔ. Yebetumi aka sɛ eyi kaa Timoteo paa. Bere a Paulo kɔɔ Listra no, ohui sɛ Timoteo yɛ Kristoni a ɔyɛ nhwɛso pa, na “anuanom a wɔwɔ Listra ne Ikoniom no kaa ne ho asɛm pa.” (Aso. 16:1, 2) Timoteo ho kokwawee na akyiri yi wɔde asɛyɛde pii hyɛɛ ne nsa.—Filip. 2:19, 20; 1 Tim. 1:3.\n19. Sɛ yenya boasetɔ a, ɛboa afoforo dɛn?\n19 Sɛ yegyina pintinn yɛ Onyankopɔn apɛde a, ɛka afoforo. Ɛka mmabun titiriw ma wɔde ahokeka som Onyankopɔn. Mmabun hwɛ sɛnea yɛyɛ asɛnka adwuma no suasua. Bio nso sɛ yehyia nsɛnnennen a, wosua biribi fi ɔkwan a yɛfa so di ho dwuma no mu. Paulo nyaa “ade nyinaa mu boasetɔ” na ama ebinom ‘anya nkwagye ne daa anuonyam.’—2 Tim. 2:10.\nMpanyimfo mia wɔn ani som a, mmofra suasua wɔn\n20. Dɛn nti na ɛsɛ sɛ yɛkɔ so hwehwɛ anuonyam a Onyankopɔn de ma?\n20 Enti ɛsɛ sɛ yɛkɔ so hwehwɛ “anuonyam a efi Onyankopɔn koro no nkyɛn.” (Yoh. 5:44; 7:18) Yehowa de “daa nkwa bɛma wɔn a wɔnam nnwuma pa so hwehwɛ anuonyam.” (Monkenkan Romafo 2:6, 7.) Bio nso yɛn boasetɔ boa afoforo ma wɔtena nokware no mu na wɔanya daa nkwa. Enti hwɛ na woamma biribiara anyɛ osiakwan na anuonyam a Onyankopɔn de ma no ammɔ wo.


Sɛnea Yɛbɛboa “Ahɔho” Mma | Adesua\nNNWOM: 88, 41\nAwofo bɛyɛ dɛn ayɛ nhwɛso pa ama wɔn mma?\nDɛn na ɛbɛboa mmusua ti ama wɔahu kasa a wɔne wɔn mmusua bɛkɔ asafo nhyiam wom?\nDɛn na afoforo betumi ayɛ de aboa awofo a wɔyɛ atukɔfo ne wɔn mma?\n1, 2. (a) Ɔhaw bɛn na atukɔfo mma pii hyia? (b) Nsɛmmisa bɛn na adesua yi bɛma yɛanya ho mmuae?\nJOSHUA ka sɛ: “Efi me mmofraase nyinaa, kasa a m’awofo a wɔyɛ atukɔfo ka no, ɛno ara na na meka wɔ fie ne asafo no mu. Nanso, bere a mifii sukuu ase no, m’ani begyee kasa a wɔka wɔ ɔman a yɛte mu no ho mmom. Mfe kakraa bi akyi no, na ɔman a yɛte mu no kasa nko ara na meka. Sɛ yɛkɔ asafo nhyiam a wɔyɛ wɔ m’awofo kasa mu a, na mente nea wɔka no ase. Ná m’awofo amammerɛ abɛyɛ ade foforo koraa ama me.” Nea ɛtoo Joshua no, ato nnipa pii.\n2 Ɛnnɛ, nnipa bɛboro 240,000,000 na wɔatu afi ɔman a wɔwoo wɔn mu akɔtena ɔman foforo so. Sɛ woyɛ ɔwofo a woatu akɔ ɔman foforo so a, wobɛyɛ dɛn aboa wo mma ama wɔanya hokwan a ɛsen biara de asua Yehowa ho ade na wɔadɔ no, na ama wɔatumi akɔ so ‘anantew nokware no mu’? (3 Yoh. 4) Dɛn na afoforo nso betumi ayɛ de aboa?\nAWOFO, MONYƐ NHWƐSO PA\n3, 4. (a) Awofo bɛyɛ dɛn ayɛ nhwɛso pa ama wɔn mma? (b) Dɛn na ɛnsɛ sɛ awofo hwɛ kwan sɛ wɔn mma bɛyɛ?\n3 Awofo, nhwɛso a mobɛyɛ ama mo mma ho hia paa na ama wɔatumi afa ɔkwan a ɛkɔ daa nkwa mu no so. Sɛ wo mma hu sɛ ‘wohwehwɛ Ahenni no kan’ a, ɛbɛma wɔasua sɛnea wɔde wɔn ho bɛto Yehowa so ama wɔanya nea wohia da biara. (Mat. 6:33, 34) Enti, nyɛ akɛsesɛm. Ma Yehowa som ho nhia wo nsen honam fam nneɛma, na mfa honam fam nneɛma nsesa Yehowa som. Bɔ mmɔden sɛ woremma ɛka mmene wo. Hwehwɛ “ademude wɔ soro,” kyerɛ sɛ, bɔ mmɔden sɛ wubenya Yehowa anim dom sen sɛ wobɛhwehwɛ “nnipa anuonyam.”—Kenkan Marko 10:21, 22; Yoh. 12:43.\n4 Ɛnsɛ sɛ wosoa nnwuma pii gu wo ho so araa ma enti worennya wo mma ho adagyew mpo. Sɛ wo mma si gyinae sɛ wɔde Yehowa som bedi kan wɔ wɔn asetenam, na wɔrenhwehwɛ din anaa ahonyade mma wo anaa wɔn ho a, ma wonhu sɛ w’ani gye gyinae a wɔasi no ho. Ebinom wɔ adwene sɛ, ɛyɛ mmofra asɛyɛde sɛ wɔhwɛ wɔn awofo ma awofo no nya asetena pa. Nanso, ɛnsɛ sɛ Kristoni nya saa adwene a ɛmfata no bi. Kae sɛ, “ɛnyɛ mma na ɛpɛ ade ma wɔn awofo, na mmom awofo na ɛsɛ sɛ wɔpɛ ade ma wɔn mma.”—2 Kor. 12:14.\nAWOFO, MUNSUA KASA A MO MMA KA NA MONKYERƐ WƆN MO KUROM KASA\n5. Adɛn nti na ɛsɛ sɛ awofo ka Yehowa ho asɛm kyerɛ wɔn mma?\n5 Sɛnea Bible ka too hɔ no, nnipa “a wɔka amanaman no kasa horow nyinaa” reba Yehowa ahyehyɛde no mu. (Sak. 8:23) Nanso, sɛ wo mma nte kasa a woka no yiye a, ebetumi ayɛ den ama wo sɛ wobɛkyerɛkyerɛ wɔn ama wɔahu nokware no. Wo mma na wɔyɛ wo Bible asuafo a wɔn ho hia paa, na sɛ wobenya daa nkwa a, gye sɛ wɔba ‘behu’ Yehowa. (Yoh. 17:3) Nea ɛbɛyɛ na wo mma atumi asua Yehowa nkyerɛkyerɛ no, ɛsɛ sɛ ‘woka ho asɛm’ bere biara a ɛfata.—Kenkan Deuteronomium 6:6, 7.\n6. Sɛ wo mma sua wo kurom kasa a, mfaso bɛn na wobenya? (Hwɛ mfonini a ɛwɔ adesua yi mfiase no.)\n6 Wo mma betumi asua kasa a wɔka wɔ ɔman a mote mu no wɔ sukuu ne mpɔtam a mote no. Nanso, wo kurom kasa de, gye sɛ wohyɛ da ne wɔn ka bere nyinaa ansa na wɔatumi asua. Sɛ wo mma te wo kurom kasa no a, ɛbɛma wɔatumi aka wɔn komam asɛm akyerɛ wo. Nanso, ɛnyɛ ɛno nko ara. Mfaso foforo wɔ wo kurom kasa a wo mma bɛte no so. Sɛ mmofra tumi ka kasa mmienu a, ɛboa wɔn ma wotumi dwinnwen nneɛma ho yiye, na ɛma wotumi ne nnipa ahorow nyinaa bɔ. Ebetumi nso aboa wɔn ama wɔatumi ayɛ pii wɔ ɔsom adwuma no mu. Carolina awofo yɛ atukɔfo. Ɔka sɛ: “Ɛyɛ me anika paa sɛ mewɔ asafo a ɛka ɔman foforo so kasa mu. M’ani gye paa sɛ mereboa wɔ baabi a mmoa ho hia.”\n7. Sɛ w’abusua no mufo bi nte wo kurom kasa anaa kasa a wɔka wɔ ɔman a mote mu no a, dɛn na wobɛyɛ?\n7 Sɛ atukɔfo mma sua ɔman a wɔte mu no amammerɛ ne wɔn kasa a, ebedu baabi no na wɔn mu bi ani nnye ho papa sɛ wɔbɛka wɔn awofo kurom kasa. Ebinom mpo de, wɔn werɛ tumi fi wɔn awofo kurom kasa koraa. Awofo, sɛ saa na mo mma te a, mubetumi abɔ mmɔden asua ɔman a mote mu no kasa kakra anaa? Sɛ wote nkɔmmɔ a wo mma bɔ ase, wote nneɛma a wɔde gyigye wɔn ani ase, wote nneɛma a wosua wɔ sukuu ase, na wutumi ne wɔn akyerɛkyerɛfo bɔ nkɔmmɔ a, ɛbɛboa wo paa ama woatumi atete wɔn ama wɔabɛyɛ Kristofo. Nokwasɛm ne sɛ, egye bere, mmɔdenbɔ, ne ahobrɛase na ama woatumi asua kasa foforo. Nanso, ma yɛmfa no sɛ biribi nti wo ba abɛdan mum. Anka, woremmɔ mmɔden sɛ wubesua mum kasa na ama woatumi ne no abɔ nkɔmmɔ anaa? Saa ara na ɛsɛ sɛ wunya bere ma wo ba a kasa foforo na otumi ka no yiye no. Ɛnte saa anaa? *\n8. Sɛ wuntumi nka kasa a wɔka wɔ ɔman a wote mu no yiye a, dɛn na wobɛyɛ na ama woatumi aboa wo mma?\n8 Nokwasɛm ne sɛ, ebia ɛbɛyɛ den ama awofo binom a wɔyɛ atukɔfo sɛ wɔbɛka kasa foforo a wɔn mma ka no yiye. Ɛno betumi ama ayɛ den ama awofo no sɛ wɔbɛboa wɔn mma ama wɔanya “nkyerɛwee kronkron no” mu nimdeɛ a emu dɔ. (2 Tim. 3:15) Sɛ worehyia ɔhaw a ɛte saa mpo a, wubetumi aboa wo mma ama wɔabehu Yehowa na wɔadɔ no. Shan yɛ asafo mu panyin seesei. Ɔkaa ne suahu sɛ: “Ná yɛn maame yɛ ɔbaatankoro. Ná ɔnte kasa a me ne me nuabeanom ka no yiye. Saa ara na na yɛn nso yɛnte ne kurom kasa a ɔka no yiye. Nanso, na yehu sɛ osua ade, ɔbɔ mpae, na ɔyɛ nea obetumi biara sɛ ɔbɛyɛ abusua som nnawɔtwe biara. Ɛno ma yebehui sɛ, Yehowa a yebehu no no ho hia paa.”\n9. Dɛn na awofo betumi ayɛ de aboa mmofra a ehia sɛ wɔne wɔn sua ade wɔ kasa mmienu mu?\n9 Mmofra binom wɔ hɔ a, ebehia sɛ wɔne wɔn sua Yehowa ho ade wɔ kasa mmienu mu. Saa kasa yi ne kasa a wɔka wɔ sukuu, ne kasa a wɔka wɔ fie. Ɛno nti, awofo binom de nhoma, nneɛma a yɛbɔ tie, ne video ahorow a ɛwɔ kasa mmienu no nyinaa mu kyerɛkyerɛ wɔn mma. Ɛda adi sɛ, ɛsɛ sɛ awofo a wɔyɛ atukɔfo nya bere pii ma wɔn mma na wɔbɔ wɔn ho mmɔden ansa na wɔatumi aboa wɔn mma ama wɔne Yehowa anya abusuabɔ a emu yɛ den.\nASAFO A ƐKA KASA BƐN NA ƐSƐ SƐ MOKƆ MU?\n10. (a) Hena na ɛyɛ n’asɛyɛde sɛ ɔkyerɛ kasa a abusua no bɛkɔ asafo nhyiam wom? (b) Dɛn na ɛsɛ sɛ ɔyɛ ansa na wasi gyinae?\n10 Sɛ “ahɔho” nte mmɛn Adansefo a wɔka wɔn kurom kasa a, ɛsɛ sɛ wɔkɔ asafo nhyiam wɔ asafo a ɛka ɔman a wɔte mu no kasa. (Dw. 146:9) Nanso, sɛ asafo bi a ɛka wo kurom kasa bɛn baabi a wote a, ɛma asɛmmisa bi sɔre. Ɛne sɛ: Asafo a ɛka kasa bɛn na sɛ w’abusua no kɔ mu a ɛbɛboa mo? Ɛsɛ sɛ abusua ti no tɔ ne bo ase susuw asɛm no ho, ɔbɔ ho mpae, na ɔne ne yere ne ne mma nyinaa dwinnwen ho. Sɛ abusua ti no yɛ weinom nyinaa wie a, ɛsɛ sɛ osi gyinae. (1 Kor. 11:3) Nneɛma bɛn na abusua ti no begyina so asi asɛm no ho gyinae? Nnyinasosɛm bɛn na ebetumi aboa no? Momma yensusuw ebi ho nhwɛ.\n11, 12. (a) Ɔkwan bɛn so na kasa a wɔka wɔ asafo nhyiam ase no boa abofra ma ɔte nea ɛkɔ so wɔ hɔ no ase? (b) Adɛn nti na mmofra binom mpɛ sɛ wosua wɔn awofo kurom kasa?\n11 Ɛsɛ sɛ awofo susuw nea wɔn mma hia ankasa ho. Nokwasɛm ne sɛ, ɛmfa ho kasa a wɔka wɔ asafo nhyiam ase no, sɛ abofra betumi ate nokware no ase yiye a, ɛnyɛ nnɔnhwerew kakra a yɛde sua Yehowa ho ade wɔ asafo nhyiam ase nnawɔtwe biara no nko ara na ɛbɛboa no. Nanso, susuw asɛm yi ho hwɛ: Sɛ wɔyɛ asafo nhyiam wɔ kasa a mmofra te no yiye paa mu a, nhyiam no ase nko ara a mmofra no wɔ mpo ma wotumi sua nneɛma pii. Ɛtɔ da a, na awofo no nnim mpo sɛ wɔn mma no te nneɛma ase saa. Nanso, sɛ mmofra kɔ asafo nhyiam wɔ asafo a wɔka kasa a wɔnte ase yiye mu a, wɔrente nneɛma ase saa. (Kenkan 1 Korintofo 14:9, 11.) Bio nso, sɛ kasa bi yɛ abofra bi kurom kasa mpo a, ɛno nko ara nkyerɛ sɛ ɛno ne kasa a ɛma ɔte nneɛma ase, anaa mpo ɛno ne kasa a ɛka ne koma. Nokwasɛm ne sɛ, mmofra binom wɔ hɔ a, wosua sɛnea wɔde wɔn awofo kurom kasa bɛma mmuae, ayɛ ɔyɛkyerɛ ahorow, na wɔde ama ɔkasa ahorow. Nanso, ebetumi aba sɛ nsɛm a wɔka no mfi wɔn komam ankasa.\n12 Afei nso, ɛnyɛ kasa nko ara na etumi kanyan abofra koma ma ɔyɛ ade. Saa na ɛtoo Joshua a yɛfaa n’asɛm kae mfiase no. Joshua nuabea Esther ka sɛ, “sɛ mmofra nkumaa ani gye wɔn awofo kurom kasa ho a, ɛma wɔn ani gye wɔn awofo amammerɛ ne wɔn som nso ho.” Enti sɛ mmofra nte wɔn awofo amammerɛ ase yiye a, ebia wɔn ani rennye ho sɛ wobesua wɔn awofo kurom kasa ne ɔsom a wɔwɔ mu ho ade. Sɛ ɛba saa a, dɛn na awofo a wɔyɛ atukɔfo betumi ayɛ?\n13, 14. (a) Adɛn nti na awarefo bi a wɔyɛ atukɔfo ne wɔn abusua kɔɔ asafo bi a wɔka ɔman a wɔte mu no kasa mu? (b) Dɛn na awofo no yɛe a ɛmaa wɔn gyidi kɔɔ so yɛɛ den?\n13 Awofo a wɔyɛ Kristofo ma nkɔso a wɔn mma benya wɔ Onyankopɔn som mu ho hia wɔn sen nneɛma a wɔn ankasa ani gye ho. (1 Kor. 10:24) Samuel a ɔyɛ Joshua ne Esther papa no ka sɛ: “Me ne me yere de yɛn ani too fam hwɛɛ kasa a sɛ yɛn mma no sua nokware no wom a ɛka wɔn koma, na yɛbɔɔ mpae hwehwɛɛ nyansa. Mmuae a yenyae no, ɛnyɛ ɛno na na yɛn ani gye ho. Nanso, bere a yehui sɛ yɛn mma no nnya asafo nhyiam a wɔyɛ wɔ yɛn kurom kasa mu no so mfaso ahe biara no, yesii gyinae sɛ yɛbɛkɔ asafo a wɔka ɔman a yɛte mu no kasa mu. Ná yɛbom kɔ asafo nhyiam ne asɛnka daa. Afei nso, na yɛto nsa frɛ yɛn nnamfo a wɔka ɔman a yɛte mu no kasa ma wɔne yɛn bedidi, na na yɛne wɔn tutu akwan kɔhwehwɛ mmeaemmeae kogye yɛn ani. Weinom nyinaa boaa yɛn mma no ma wohuu anuanom yiye. Na ɛma wohui sɛ Yehowa yɛ wɔn Nyankopɔn, na ɔsan nso yɛ wɔn Agya ne wɔn Adamfo. Ná wei ho hia yɛn koraa sen sɛ wɔbɛte yɛn kurom kasa no yiye.”\n14 Samuel toaa so sɛ: “Nea ɛbɛyɛ na me ne me yere gyidi akɔ so ayɛ den no, na me ne no san kɔ asafo nhyiam wɔ yɛn kurom kasa mu. Ná yenni adagyew koraa, na na yɛbrɛ nso. Nanso, yɛda Yehowa ase sɛ ohyiraa mmɔden ne afɔre a yɛbɔe no so. Seesei yɛn mma baasa no nyinaa resom Yehowa, na wɔreyɛ bere nyinaa som adwuma.”\nNEA MMOFRA BETUMI AYƐ\n15. Onuawa bi a wɔfrɛ no Kristina tee nka sɛ, sɛ ɔkɔ asafo a wɔka ɔman a ɔte mu no kasa a, ɛbɛboa no. Adɛn ntia?\n15 Sɛ mmofra nyinyin a, ebia wobehu sɛ, sɛ wɔkɔ asafo a wɔka kasa a wɔte ase paa mu a, ɛbɛma wɔatumi asom Yehowa yiye. Sɛ ɛba saa a, ɛnsɛ sɛ wɔn awofo adwene yɛ wɔn sɛ wɔn mma no nnɔ wɔn bio. Kristina ka sɛ: “Ná mete m’awofo kurom kasa kakra, nanso sɛ wɔde yɛ asafo nhyiam a, na mente ase koraa. Bere a midii mfe 12 no, mekɔɔ ɔmantam nhyiam bi a wɔyɛe wɔ kasa a na wɔde kyerɛ yɛn ade wɔ sukuu no mu. Ɛno ne bere a edi kan koraa a mihui sɛ asɛm a na meretie no ne nokware no! Mifii ase bɔɔ mpae wɔ kasa a wɔde kyerɛ yɛn ade wɔ sukuu mu no mu, na ɛno nso boaa me paa. Afei de, na mitumi ka me komam asɛm kyerɛ Yehowa!” (Aso. 2:11, 41) Bere a Kristina nyinii no, ɔne n’awofo susuw asɛm no ho, na osii gyinae sɛ ɔbɛkɔ asafo a wɔka ɔman a wɔte mu no kasa mu. Kristina ka sɛ: “Bere a misuaa Yehowa ho ade wɔ kasa a wɔde kyerɛ me ade wɔ sukuu mu no, ɛkanyan me ma mekekaa me ho.” Ankyɛ koraa na Kristina bɛyɛɛ daa kwampaefo, na n’ani agye paa.\n16. Onuawa bi a wɔfrɛ no Nadia ani agye sɛ ɔkɔɔ so tenaa asafo a wɔka n’awofo kurom kasa mu. Adɛn ntia?\n16 Mmofra, munyae a anka mowɔ asafo a wɔka ɔman a mote mu no kasa mu? Sɛ ɛte saa a, mummisa mo ho nea enti a mopɛ sɛ moyɛ saa. Sɛ mokɔ asafo a ɛte saa mu a, ɛbɛboa mo ama moabɛn Yehowa yiye anaa? (Yak. 4:8) Anaa mopɛ sɛ mufi asafo a wɔka mo awofo kurom kasa mu efisɛ mompɛ sɛ mo awofo behu nneɛma biara a moyɛ? Anaasɛ mompɛ sɛ moyere mo ho sua kasa a mo awofo ka anaa moyere mo ho wɔ Yehowa som mu? Seesei, Nadia som wɔ Betel. Ɔka sɛ: “Bere a me ne me nuanom dii mfe 13 ne akyi no, na yɛpɛ sɛ yefi asafo a wɔka yɛn awofo kurom kasa mu kɔ asafo a wɔka ɔman a yɛte mu no kasa mu.” Nanso, na Nadia awofo nim sɛ, sɛ wɔn mma no kɔ asafo a ɛte saa mu a, ɛremmoa wɔn mma wɔn gyidi nyɛ den. Nadia ka sɛ: “Seesei ɛyɛ yɛn anigye sɛ yɛn awofo yeree wɔn ho kyerɛɛ yɛn wɔn kurom kasa, na wɔma yɛkɔɔ so tenaa asafo a wɔka wɔn kurom kasa no mu. Saa a wɔyɛe no ama yɛn gyidi ayɛ den paa, na ama yɛanya hokwan pii a yɛde bɛboa afoforo ama wɔahu Yehowa.”\nSƐNEA AFOFORO BETUMI ABOA\n17. (a) Henanom na Yehowa de ahyɛ wɔn nsa sɛ wɔntete mmofra? (b) Awofo bɛyɛ dɛn anya mmoa de nokware no atete wɔn mma?\n17 Awofo na Yehowa de ahyɛ wɔn nsa sɛ wɔmfa nokware no ntete wɔn mma. Wamfa anhyɛ mmofra no nananom, anaa obi foforo biara nsa. (Kenkan Mmebusɛm 1:8; 31:10, 27, 28.) Nanso, ebia awofo a wɔnte kasa a wɔka wɔ ɔman a wɔte mu no behia mmoa na ama wɔatumi de nokware no adua wɔn mma koma mu. Sɛ awofo yɛ nhyehyɛe hwehwɛ mmoa a ɛte saa a, ɛnkyerɛ sɛ wɔmpɛ sɛ wodi wɔn asɛyɛde ho dwuma. Mmom no, mmoa a ɛte saa a wɔhwehwɛ no betumi aka nhyehyɛe a wɔayɛ de retete wɔn mma wɔ “Yehowa nteɛso ne nyansakyerɛ mu” no ho. (Efe. 6:4) Sɛ nhwɛso no, awofo betumi ama asafo mu mpanyimfo aboa wɔn ama wɔahu sɛnea wɔbɛyɛ abusua som. Afei nso, wobetumi ama mpanyimfo no aboa wɔn ama wɔahu sɛnea wobetumi anya nnamfo pa ama wɔn mma.\nSɛ mmofra ne awofo nyinaa ne asafo no bɔ a, wonya so mfaso (Hwɛ nkyekyɛm 18, 19)\n18, 19. (a) Ɔkwan bɛn so na anuanom mmarima ne mmea a wɔdɔ Yehowa betumi aboa mmofra? (b) Dɛn na ɛsɛ sɛ awofo kɔ so yɛ?\n18 Sɛ nhwɛso no, bere ne bere mu, awofo betumi ato nsa afrɛ mmusua foforo ama wɔabɛka wɔn ho na wɔabom ayɛ abusua som. Afei nso, mmofra sua nneɛma pii fi anuanom a wɔde Yehowa som di kan wɔ wɔn asetenam hɔ. Ebia anuanom a wɔte saa no ne mmofra no bɛkɔ asɛnka anaa wɔne wɔn bɛbom ayɛ nneɛma bi a ɛfata de agyigye wɔn ani. (Mmeb. 27:17) Shan a yɛfaa n’asɛm kae no ka sɛ: “Mekae anuanom mmarima a wɔmaa wɔn ani kũũ me ho no paa. Bere biara a wɔboaa me ma misiesiee dwumadi a mɛyɛ wɔ asafo nhyiam ase no, misuaa nneɛma pii fii wɔn hɔ. Nneɛma a yɛbɔɔ mu yɛe de gyigyee yɛn ani no maa m’ani gyee paa.”\n19 Nokwasɛm ne sɛ, nnipa a awofo no bɛpaw wɔn sɛ wɔmmoa wɔn mma no, ɛsɛ sɛ wɔboa mmofra no ma wonya obu ma wɔn awofo bere nyinaa. Ɛsɛ sɛ wɔka awofo no ho nsɛm a ɛfata kyerɛ mmofra no, na ɛnsɛ sɛ wogye awofo no asɛyɛde fi wɔn nsam. Bio, ɛnsɛ sɛ wɔn a wɔboa awofo no yɛ nneɛma biara a asafo no mufo ne wɔn a wonni asafo no mu bebu no sɛ nneyɛe bɔne. (1 Pet. 2:12) Ɛnsɛ sɛ awofo dan wɔn mma hyɛ afoforo nsa sɛ wɔmmoa wɔn mma wonhu nokware no bere a wɔn ankasa nyɛ hwee mfa mmoa mmofra no. Mmom no, ɛsɛ sɛ awofo no kɔ so ma wɔn ani di mmoa a wɔn nuanom Kristofo binom de rema wɔn mma no akyi. Na ɛsɛ sɛ wɔn ankasa nso kɔ so kyerɛkyerɛ wɔn mma no.\n20. Awofo bɛyɛ dɛn aboa wɔn mma ama wɔabɛyɛ Yehowa asomfo anokwafo?\n20 Awofo, mommɔ mpae nhwehwɛ Yehowa mmoa, na mommɔ mmɔden nyɛ nea mubetumi biara. (Kenkan 2 Beresosɛm 15:7.) Ma adamfofa a wo ba ne Yehowa benya no ho nhia wo nsen nneɛma a w’ankasa ani gye ho. Yɛ nea wubetumi biara sɛnea ɛbɛyɛ a Onyankopɔn Asɛm no bedu wo ba koma mu. Kɔ so ara nya awerɛhyem sɛ wo ba betumi abɛyɛ Yehowa somfo nokwafo. Sɛ wo mma tie nea Onyankopɔn Asɛm no ka na wosuasua wo nhwɛso pa a, akyinnye biara nni ho sɛ, wobɛte nka te sɛ ɔsomafo Yohane. Ɔkaa wɔn a ɔboaa wɔn ma wosuaa nokware no ho asɛm sɛ: “Biribiara nni hɔ a ɛma minya anisɔ kɛse sen eyinom, sɛ mɛte sɛ me mma nam nokware no mu.”—3 Yoh. 4.\n^ nky. 7 Hwɛ asɛm a wɔato din “You Can Learn Another Language!” (Wubetumi Asua Kasa Foforo!) a epuee March 2007, Nyan! Borɔfo de no mu wɔ kr. 10-12.


Mateo 10 NA-TWI - Asuafo dumien no - Yesu frɛɛ - Bible Gateway\nMateo 10 Nkwa Asem (NA-TWI)\nAsuafo dumien no\n10 Yesu frɛɛ n’asuafo dumien no baa ne nkyɛn, na ɔmaa wɔn tumi sɛ wontu ahonhommɔne na wɔnsa nyarewa ne ahoɔmmerɛw nyinaa.\n2 Yesu asuafo dumien no din ni: Simon a ne din baako ne Petro ne ne nua Andrea; Yakobo ne ne nua Yohane a wɔyɛ Sebedeo mma no; 3 Filipo ne Bartolomeo, Toma ne towgyefo Mateo, Yakobo, Alfeo ba ɛne Tadeo, 4 Simon a ofi Kana, ne Yuda Iskariot a akyiri yi, oyii Yesu mae no.\n5 Yesu somaa asomafo dumien no, hyɛɛ wɔn sɛ, “Monnkɔ nea Amanamanmufo wɔ anaa Samariafo kurow biara mu, 6 na mmom monkɔ Onyankopɔn nguan, a wɔwɔ Israel a wɔayera no nkyɛn. 7 Monkɔka nkyerɛ wɔn se, ‘Onyankopɔn Ahenni no abɛn!’ 8 Monsa ayarefo yare, munnyan awufo, momma akwatafo ho mfi, na muntu ahonhommɔne. Sɛnea munyaa no kwa no, saa ara na mo nso momfa mma kwa.\n9 “Mommfa sikakɔkɔɔ, dwetɛ, anaa kɔbere sika biara mmɔ mo ho. 10 Mommfa akwantubɔtɔ biara a mode nneɛma bi sɛ ntama, ntade anaa mpaboa bɛhyɛ mu. Poma mpo, munnkita bi. Ɛsɛ sɛ wɔn a moboa wɔn no tumi hwɛ mo. 11 Kurow biara a mobɛkɔ mu anaa akuraa biara a mobɛkɔ ase no, monhwehwɛ onipa a Onyamesuro wɔ ne mu akyi kwan, na montena ne nkyɛn kosi da a mubefi hɔ akɔ baabi foforo. 12 Sɛ mokɔ ofi bi mu a, munkyia wɔn se, ‘Asomdwoe nka mo!’ 13 Sɛ saa ofi no mufo gye mo fɛw so a, munhyira wɔn, na sɛ wɔannye mo de a, munnhyira wɔn. 14 Sɛ morefi ofi anaa kurow biara a wɔannye mo wɔ mu no mu akɔ a, momporoporow ofi no anaa kurow no mu mfuturu a ɛwɔ mo nan ase no ngu hɔ. 15 Nokware ni, atemmu da no, Sodom ne Gomora mpo benya baabi agyina wɔ Onyankopɔn anim sen saa kurow no.\nƆtaa ho nkɔmhyɛ\n16 “Monkae sɛ, meresoma mo sɛ nguan akɔ mpataku mu. Monyɛ anifere sɛ awɔ na munnwo sɛ mmorɔnoma. 17 Nanso, monhwɛ yiye wɔ nnipa ho! Wɔbɛkyere mo, adi mo asɛm, abɔ mo mmaa wɔ wɔn asɔredan mu. 18 Me nti, wɔde mo bɛkɔ atumfo ne ahene anim. Eyi bɛma mo anya kwan aka asɛmpa no akyerɛ wɔn ne Amanamanmufo no.\n19 “Sɛ wɔkyere mo a, munnnwen asɛm a mobɛka de ayi mo ho ano ho. Wɔde asɛm a mobɛka no bɛma mo bere a ɛsɛ mu. 20 Asɛm a mobɛka no remfi mo, na mmom, mo soro Agya no honhom na ɔnam mo so bɛkasa.\n21 “Onua beyi onua ama, na wɔakum no. Saa ara na agyanom nso beyi wɔn mma ama. Mma bɛsɔre atia wɔn awofo ama wɔakum wɔn. 22 Me nti, nnipa nyinaa bɛtan mo. Nanso, nea obetumi agyina pintinn akosi awiei no, wobegye no nkwa.\n23 “Sɛ wɔtaa mo kurow bi mu a, munguan nkɔ kurow foforo mu. Mereka nokware akyerɛ mo sɛ, morenwie Israel nkurow nyinaa mu adwumayɛ ansa na Onipa Ba no aba. 24 Osuani nsen ne kyerɛkyerɛfo, na akoa nso nsen ne wura. 25 Osuani sua ne kyerɛkyerɛfo, na akoa nso sua ne wura. Enti, sɛ me a meyɛ ofi no ti no wɔfrɛ me ‘Ɔbonsam’ a, dɛn din na wɔremfa mfrɛ mo! 26 Munnsuro wɔn a wobehunahuna mo. Mmere bi bɛba a nokware no bɛda adi. Nea wɔyɛ no kokoam no nyinaa bɛda adi.\n27 “Nea mereka makyerɛ mo wɔ sum mu yi, monka wɔ hann mu. Nea mereka agu mo asom yi, mompae mu nka wɔ adan atifi.\n28 “Munnsuro wɔn a wobetumi akum mo nipadua, nanso wɔrentumi nkum mo kra no. Onyankopɔn a obetumi akum nipadua no ne ɔkra wɔ amanehunu kurom no nko ara na munsuro no. 29 Wɔtɔn akasanoma gye ahe? Abien bo nyɛ pɛsewa pɛ? Nanso, akasanoma biara nni hɔ a obewu a mo Agya no nnim ho biribi. 30 Mo tinhwi mpo, wɔakan ne nyinaa. 31 Enti, munnsuro! Mosom bo ma Onyankopɔn sen nkasanoma.\n32 “Obiara a ɔbɛka se onim me nnipa anim no, me nso mɛka se minim no m’agya a ɔwɔ soro no anim. 33 Nanso, obiara a ɔbɛka se onnim me nnipa anim no, me nso mɛka se minnim no wɔ mágya a ɔwɔ soro no anim.\nƐnyɛ asomdwoe, ɛyɛ ɔko\n34 “Munnsusuw sɛ mede asomdwoe na ɛbaa asase yi so! Ɛnyɛ asomdwoe na mede bae na mmom, ɔko na mede bae. 35 Maba sɛ mɛma ɔbabarima asɔre atia n’agya, na ɔbabea asɔre atia ne na, na ɔbea warefo nso asɔre atia n’asebea. 36 Obiara tamfo a ne ho yɛ hu no befi n’ankasa ne fi. 37 Nea ɔdɔ n’agya anaa ne na kyɛn me no, rentumi nyɛ me de. Saa ara na nea ɔdɔ ne babarima anaa ne babea kyɛn me no, rentumi nyɛ me de ara nen. 38 Sɛ obi amfa n’asennua na wammedi m’akyi a, ɔrentumi nyɛ me de.\n39 “Sɛ woma wo kra som wo bo a, wobɛhwere wo kra no, nanso sɛ wode wo kra no ma me a, wobegye no nkwa.\n40 “Obiara a ogye mo no gye me, na nea ogye me no nso gye Onyankopɔn a ɔsomaa me no. 41 Sɛ wugye odiyifo bi sɛ ɔyɛ Onyankopɔn nipa nti a, wobetua wo so ka sɛ odiyifo no ara pɛ. Na sɛ wugye nipa trenee a, wubenya akatua sɛ onipa trenee.\n42 “Na obiara a ɔbɛma m’akyidifo yi mu akumaa bi nsu anom no, onii no akatua remmɔ no da.”


24 Yehowa ka kyerɛɛ Mose sɛ: 2 “Ka kyerɛ Israelfo no na wɔmma wo ngodua ngo kurennyenn a wode begu kanea biara mu+ asɔ daa.+ 3 Aaron nsɔ kanea a esi ntwamutam a ɛsɛn Adanse no ho no anim wɔ ahyiae ntamadan no mu, na ɔnhwɛ sɛ ebesi so fi anwummere akosi anɔpa wɔ Yehowa anim daa. Ɛyɛ ahyɛde a mubedi so daa, mo awo ntoatoaso nyinaa mu. 4 Ɔnsosɔ akanea+ no wɔ sika kaneadua+ no so wɔ Yehowa anim daa.+ 5 “Afei fa esiam muhumuhu tõ paanoo dumien a wɔayɛ no sɛ kawa. Fa esiam no efa nkyem du mu abien tõ paanoo biako biara. 6 Yɛ no akuw abien; hyehyɛ asia wɔ ɔfã biara+ wɔ sika pon no so wɔ Yehowa anim.+ 7 Na fa ɛhyɛ a edi mũ to kuw biara so, na eyi yɛ paanoo a ɛbɛyɛ nkae ade,+ ogya afɔre a wɔbɔ ma Yehowa. 8 Homeda biara ɔmfa mmesi Yehowa anim.+ Ɛyɛ apam a me ne Israelfo apam kosi daa. 9 Ɛbɛyɛ Aaron ne ne mma dea,+ na ma wonni wɔ baabi a ɛyɛ kronkron,+ efisɛ ɛyɛ akronkronne mu ade kronkron a efi ogya afɔre a wɔbɔ ma Yehowa no mu. Ɛyɛ ahyɛde a ɛbɛtena hɔ daa.” 10 Da bi Israelni bea bi babarima a ne papa yɛ Egyptni+ kofii Israelfo mu, na Israelni bea no ba no ne Israelni barima bi fii ase hamee+ wɔ nsraban no mu. 11 Aberante a ne maame yɛ Israelni yi fii ase kasa tiaa dinkɛse+ no, na ɔkaa ho abususɛm.+ Enti wɔde no brɛɛ Mose.+ Ná ne maame din de Selomit, Dibri a ofi Dan abusuakuw mu no babea. 12 Afei na wɔpɛ sɛ wohu asɛm pɔtee a Yehowa bɛka wɔ ho,+ enti wɔde no siei.+ 13 Yehowa ka kyerɛɛ Mose sɛ: 14 “Fa nea ɔkaa abususɛm no bra nsraban no akyi.+ Afei wɔn a wɔtee nea ɔkae no nyinaa mfa wɔn nsa ngu+ ne ti so, na asafo no nyinaa nsiw no abo.+ 15 Na ka ma Israelfo nte sɛ, ‘Obiara a ɔbɛka ne Nyankopɔn ho abususɛm no, ɔbɛsoa ne bɔne. 16 Enti wonkum nea ɔka Yehowa din ho abususɛm no.+ Asafo no nyinaa nsiw no abo. Obiara a ɔbɛkasa atia dinkɛse no,+ ɔhɔho oo, kuromanni oo, wonkum no. 17 “‘Sɛ obi bɔ ɔkra bi ma owu a, ɛsɛ sɛ wokum ɔno nso.+ 18 Na sɛ obi bɔ ayɛmmoa bi ma owu a, ɔmfa bi nsi ananmu, ɔkra nsi ɔkra ananmu.+ 19 Sɛ obi di ne yɔnko dɛm a, nea ɔyɛe no, wɔnyɛ ɔno nso bi.+ 20 Nea abu nsi nea abu ananmu, aniwa nsi aniwa ananmu, ɛse nsi ɛse ananmu. Dɛm a ɔmaa ne yɔnko dii no, wɔnyɛ no saa bi.+ 21 Nea obekum aboa+ no, ɔmfa bi nsi ananmu,+ nanso nea obekum onipa de, wonkum no bi.+ 22 “‘Ɔhɔho oo, kuromanni+ oo, atemmusɛm koro na ɛwɔ hɔ ma mo nyinaa, efisɛ mene Yehowa mo Nyankopɔn.’”+ 23 Afei Mose ne Israelfo kasae, na wɔde nea ɔkaa abususɛm no baa nsraban no akyi besiw no abo.+ Enti Israelfo yɛɛ nea Yehowa hyɛɛ Mose no pɛpɛɛpɛ.


Yohane 14 NA-TWI | Biblica\nYohane 14 NA-TWI\nYesu ka kyerɛɛ n’asuafo no se, “Mommma mo koma nntu. Munnye Onyankopɔn nni na munnye me nso nni. Tenabea bebree wɔ m’agya fi, ɛno nti, merekɔ akosiesie baabi ama mo. Sɛ asɛm a mereka yi nyɛ nokware a, anka merenka nkyerɛ mo. Na sɛ mekɔ na mekosiesie baabi ma mo a, mɛsan aba abɛfa mo akɔ na me ne mo akɔtena. Munim faako a merekɔ no ne ɔkwan ko a mobɛfa so aba hɔ bi.”\nToma bisaa no se, “Awurade, yennim faako a worekɔ na yɛbɛyɛ dɛn ahu kwan aba hɔ bi.”\nYesu buae se, “Mene kwan no, ne nokware no, ne nkwa no; obi ntumi nkɔ Agya no hɔ gye sɛ ɔfa me so.” Yesu kae bio se, “Afei a moahu onipa ko a meyɛ yi, saa ara nso na mubehu m’agya no, na efi saa bere yi munim no, efisɛ, moahu no!”\nFilipo bisaa no se, “Awurade, kyerɛ yɛn Agya no, efisɛ, nea yɛrehwehwɛ ara ne no.”\nYesu buae no se, “Filipo, enti me ne mo nantewee dedaadaw yi, wunnim onipa ko a meyɛ? Obiara a onim onipa ko a meyɛ no nim m’agya no. Adɛn nti na woka se, ‘Kyerɛ yɛn Agya’ no? Filipo, wunnye nni sɛ mewɔ Agya no mu na Agya no nso wɔ me mu?” Yesu san ka kyerɛɛ n’asuafo no se, “Nsɛm a maka akyerɛ mo no mfi m’ankasa. Agya a ɔte me mu no na ɔnam me so yɛ n’adwuma. Munnye me nni sɛ mewɔ Agya no mu na Agya no nso wɔ me mu. Sɛ munnye nsɛm a maka no nni a, nnwuma a mayɛ no nti, munnye nni.\n“Mereka nokware akyerɛ mo, obiara a ogye me di no, bɛyɛ nnwuma a meyɛ no bi na mpo ɔbɛyɛ nnwuma akɛseakɛse, efisɛ, merekɔ m’agya no nkyɛn. Na biribiara a mode me din bebisa no, mɛyɛ ama mo sɛnea ɛbɛyɛ a Agya no anuonyam nam ne Ba no so bɛda adi. Biribiara a mode me din bebisa no, mɛyɛ ama mo.\n“Sɛ modɔ me a, mubedi m’ahyɛde so. Mebisa Agya no na wama mo ɔboafo foforo a ɔne Honhom Kronkron no a ɔda Onyankopɔn nokware nyinaa adi no na ɔne mo atena daa. Wiase rentumi nnye no, efisɛ, wonhu no, na wonnim no. Nanso mo de, munim no, efisɛ, ɔne mo na ɛte. Merennyaw mo sɛ nyisaa; mɛsan aba mo nkyɛn bio. Ɛrenkyɛ biara nnipa renhu me bio, nanso mo de, mubehu me; na esiane sɛ mete ase no nti, mo nso mobɛtena ase. Na da a mɛsɔre afi awufo mu no du a, na mubehu sɛ, mewɔ m’agya no mu, na mo nso mowɔ me mu, sɛnea me nso mewɔ mo mu no. Obiara a odi m’ahyɛde so no ne obi a ɔdɔ me. Obiara a ɔdɔ me no m’agya bɛdɔ no, na me nso mɛdɔ no na mada me ho adi akyerɛ no.”\nYuda, ɛnyɛ Iskariot, kae se, “Awurade, ɛbɛyɛ dɛn na wobɛda wo ho adi akyerɛ yɛn nko ara na ɛnyɛ nnipa nyinaa?”\nYesu buaa no se, “Obiara a ɔdɔ me no, bedi me nsɛm so. M’agya bɛdɔ no na me ne m’agya bɛba ne nkyɛn ne no abɛtena. Obiara a ɔnnɔ me no renni me nsɛm so. Nsɛm a moate no nyɛ me ara me nsɛm na mmom, efi m’agya a ɔsomaa me no nkyɛn. Mewɔ mo nkyɛn yi na mereka eyinom nyinaa akyerɛ mo. Honhom Kronkron no a ɔne ɔboafo a Agya no bɛsoma no me din mu no, bɛkyerɛkyerɛ mo biribiara, na wakaekae mo biribiara a maka akyerɛ mo no.\n“Asomdwoe na mede regyaw mo; m’asomdwoe na mede regyaw mo. Ɛnyɛ wiase asomdwoe na mede regyaw mo. Mommma mo koma nntu; na munnsuro nso. Monkae asɛm a meka kyerɛɛ mo se, ‘Merekɔ, nanso mɛsan aba mo nkyɛn bio’ no. Sɛ modɔ me ampa ara a, anka mo ani begye, efisɛ, afei de, metumi akɔ Agya a ɔwɔ tumi sen me no nkyɛn. Maka eyinom akyerɛ mo sɛnea ɛba mu a mubegye me adi.\n“Merentumi nkɔ so nkasa pii nkyerɛ mo bio, efisɛ, ɔbonsam no reba nanso onni me so tumi. Na ɛsɛ sɛ nnipa hu sɛ medɔ Agya no, ɛno nti na asɛm biara a ɔbɛka no, meyɛ no. Monsɔre mma yɛnkɔ.”\nRead More of Yohane 14


Nea Ɛbɛma Woayɛ Okunu Pa—Nea Bible Ka\nKENKAN WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bicol Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Cinyanja Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Gun Haitian Creole Hausa Hebrew Hiligaynon Hungarian Iban Igbo Iloko Indonesian Isoko Italian Japanese Karen (S'gaw) Kazakh Kikamba Kikaonde Kikongo Kikuyu Kimbundu Kinyarwanda Kirghiz Kirundi Kongo Korean Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Maya Mixe Mongolian Moore Nahuatl (Northern Puebla) Ndebele Ndonga Nepali Ngabere Ngangela Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tajiki Tatar Thai Tigrinya Tiv Tok Pisin Totonac Tshiluba Tsonga Tswana Turkish Tuvaluan Twi Tzotzil Ukrainian Umbundu Urdu Venda Vietnamese Wolaita Xhosa Yoruba Zapotec (Isthmus) Zulu\nDƐN na okunu bɛtumi ayɛ ama ne yere ani agye? Nnipa pii adwene yɛ wɔn sɛ, okunu deɛ n’adwuma ara ne sɛ ɔbɛyɛ adwuma de sika aba fie. Nanso nea ɛsɛ sɛ yɛhyɛ no nso ne sɛ, ɔyerenom a hwee nhia wɔn no mpo, ɛnyɛ wɔn nyinaa na wɔwɔ anigyeɛ. Sɛ wɔsɔre a ayamhyehyeɛ nko ara. Yɛmfa Rosa a ɔfiri Spain sɛ nhwɛsoɔ. Ɔka ne kunu ho asɛm sɛ, “Ɔkɔ abɔnten a obiara pɛ n’asɛm, nanso ɔba fie a na wayɛ kakae.” Joy nso yɛ ɔbaa a ɔfiri Nigeria. Ɔkaa sɛ, “Sɛ na me ne me kunu adwene nhyia wɔ asɛm bi ho a, nea na ɔka ara ne sɛ, ‘Meyɛ wo kunu, enti nea mɛka biara ɛsɛ sɛ woyɛ.’”\nDɛn na ɔbarima bɛtumi ayɛ de akyerɛ sɛ ɔyɛ okunu pa? Dɛn na okunu yɛ a, ɛbɛma ne yere ani agye anaa ne fie ayɛ “homebea” ama ne yere?—Rut 1:9.\nNEA BIBLE KA FA TUMI A OKUNUNOM WƆ HO\nOnyankopɔn ani so no, okunu ne ɔyere nyinaa yɛ pɛ, obiara nsene ne yɔnko. Nanso, Bible ka sɛ awarefoɔ no mu biara wɔ adwuma pɔtee bi a ɛsɛ sɛ ɔyɛ wɔ abusua no mu. Romafoɔ 7:2 ma yɛhu sɛ ɔbaa ware a, na wabɛhyɛ “ne kunu mmara” ase. Nnwumakuo pii mu no, wɔyi obi ma ɔdi nneɛma anim. Awareɛ mu nso, Onyankopɔn ayi okunu sɛ ɔnyɛ ne yere ti. (1 Korintofoɔ 11:3) Enti okunu na ɛsɛ sɛ ɔdi nneɛma anim wɔ abusua no mu.\nOkununom, Onyankopɔn ama mo tumi, na sɛn na ɛsɛ sɛ mode yɛ adwuma? Bible ka sɛ: “Monkɔ so nnɔ mo yerenom sɛdeɛ Kristo nso dɔɔ asafo no.” (Efesofoɔ 5:25) Yesu Kristo anware da, nanso watwa sa pa ato hɔ a ɛbɛtumi aboa obi ama wayɛ okunu pa. Momma yɛnhwɛ.\nYESU ATWA SA PA ATO HƆ AMA OKUNUNOM\nYesu maa nkurɔfoɔ ho dwoo wɔn, na ɔmaa wɔn adesoa yɛɛ hare. Nnipa a na ɔhaw ahyɛ wɔn so na ayɛ wɔn so adesoa no, Yesu hyɛɛ wɔn bɔ sɛ: “Mommra me nkyɛn, na mɛma mo ho adwo mo.” (Mateo 11:28, 29) Mpɛn pii no, na Yesu yi adesoa a ɛreteetee wɔn no firi wɔn so, na na ɔboa wɔn ma wɔbɛn Yehowa. Enti, ɛnyɛ nwanwa sɛ na nnipa pii ka kɔ Yesu ho. Ná wɔwɔ ahotɔsoɔ sɛ ɔbɛyi wɔn adesoa ama wɔn kɔn mu adwo wɔn!\nSɛnea okununom bɛtumi asuasua Yesu. Hwɛ nea wobɛtumi ayɛ de aboa wo yere. Ɔyerenom binom te nka te sɛ Rosa. Ɔkaa sɛ: “Ná me kunu yɛ me sɛ afenaa bi.” Ɔbarima bi a wɔfrɛ no Kweku deɛ, ɔyɛ okunu pa. Ɔkaa sɛ: “Metaa bisa me yere nea mɛtumi ayɛ de aboa no. Medɔ no, enti metaa sɔ no mu wɔ fie adeyɛ mu.”\nYesu nyaa tema maa nnipa. Yareɛ a ɛmu yɛ den teetee ɔbaa hianiwaa bi mfie 12. Berɛ a ɔtee sɛ Yesu wɔ tumi a ɔde yɛ anwonwadeɛ no, “asɛm a na ɔreka ara ne sɛ: ‘Sɛ mede me nsa ka n’atadeɛ ngugusoɔ kɛkɛ mpo a, me ho bɛtɔ me.’” Ne nsusuiɛ anyɛ kwa. Ɔbaa no twe bɛnee Yesu, na ɔde ne nsa kaa n’atadeɛ ano, na prɛko pɛ, ne ho tɔɔ no. Ɛbɛyɛ sɛ ebinom a wɔhuu nea ɔbaa no yɛeɛ no nyaa adwene sɛ wanyɛ no yie. Nanso, Yesu deɛ, ohuu sɛ na ɔbaa no hia mmoa paa. * Enti ɔde ayamhyehyeɛ ka kyerɛɛ no sɛ, “Ɔbabaa, . . . wo ho ntɔ wo na wo yareɛ a emu yɛ den no nkɔ.” Yesu angu ɔbaa no anim ase, na saa ara nso na wanka n’anim. Mmom no, ɔhuu sɛ ɔbaa no yareɛ no mu yɛ den. Nea Yesu yɛeɛ no ma yɛhu sɛ ɔwɔ tema paa.—Marko 5:25-34.\nSɛnea okununom bɛtumi asuasua Yesu. Sɛ wohu sɛ nneɛma nkɔ yiye mma wo yere a, da ɔdɔ adi kyerɛ no paa na nya ne ho aboterɛ. Bɔ mmɔden sɛ wobɛte no ase, na hu nea enti a ɔreyɛ saa. Ɔbarima bi a wɔfrɛ no Ricardo kaa sɛ: “Sɛ mehu sɛ biribi ha me yere ma enti ɛnkyɛ na ne bo afu a, mehwɛ me kasa yie paa na mansɛe asɛm no.”\nYesu ne n’asuafoɔ no bɔɔ nkɔmmɔ. Yesu ne ne nnamfonom bɔɔ nneɛma pii ho nkɔmmɔ. Ɔkaa sɛ, “Deɛ mate afiri m’Agya hɔ nyinaa mama moahunu.” (Yohane 15:15) Ɛwom, ɛtɔ mmerɛ bi a na Yesu pɛ sɛ ɔno nko ara te ne ho na ama watumi adwendwene nneɛma ho abɔ mpaeɛ. Nanso, mpɛn pii no, na ɔka ne komam asɛm kyerɛ n’asuafoɔ no. Adeɛ rebɛkye ama wɔakum no sɛ omumuyɔfoɔ no, ɔka kyerɛɛ n’asuafoɔ no pen saa da no anadwo sɛ, ‘awerɛhoɔ ahyɛ ne kra mã.’ (Mateo 26:38) Berɛ mpo a Yesu ani annye nea ne nnamfonom yɛeɛ ho no, ɔne wɔn anyɛ aka.—Mateo 26:40, 41.\nSɛ ɔbarima bi dwendwene ɛsa a Yesu atwa ato hɔ no ho a, ɛbɛtumi ama wayɛ okunu pa ne agya pa\nSɛnea okununom bɛtumi asuasua Yesu. Okununom, mo ne mo yerenom mmɔ nkɔmmɔ, na monka mo komam asɛm nkyerɛ wɔn. Ɔbaa bi bɛtumi aka sɛ, me kunu pue a, ɔkasa sere kama, nanso ɔbɛduru fie a na wayɛ mum. Ɔbaa bi a wɔfrɛ no Ana kaa sɛnea ɔte nka berɛ a ne kunu aka ne koma mu asɛm akyerɛ no no. Ɔkaa sɛ, “Ɛma mehu sɛ ɔdɔ me paa, enti mframa mfa yɛn ntam.”\nSɛ wo ne wo yere nya asɛm a, ɛne no nnyɛ aka mmfa nntwe n’aso. Ɔbaa bi kaa sɛ: “Berɛ bi me kunu bo fuu me, na ɔne me yɛɛ aka nna pii. Ɛno maa me tiboa buu me fɔ, na meyɛɛ sɛ atantanneɛ wɔ m’ani so.” Edwin deɛ, ɔrebɔ mmɔden sɛ ɔbɛsuasua Yesu. Ɔkaa sɛ, “Sɛ biribi hyɛ me abufuo a, menka ho asɛm amonom hɔ ara, na mmom mepɛ berɛ pa ma yɛka ho asɛm.”\nYɛadi kan aka Joy ho asɛm dada. Berɛ a ne kunu ne Yehowa Adansefoɔ firii aseɛ suaa Bible no, ɔhuu sɛ ne kunu asesa. Ɔkaa sɛ, “Me kunu ayɛ nsakraeɛ, na ɔrebɔ mmɔden paa sɛ ɔbɛsuasua Yesu, enti ɔyɛ nneɛma de kyerɛ sɛ ɔdɔ me.” Awarefoɔ pii nso renya Bible a wɔresua no so mfasoɔ. Wo nso, wopɛ sɛ wosua Bible anaa? Wobɛtumi aka ho asɛm akyerɛ Yehowa Danseni bi ma ɔne wo abɛsua Bible a wontua hwee.\n^ nky. 10 Sɛ yɛhwɛ Mose Mmara no mu a, ɛma yɛhu sɛ na mogya a ɛretu ɔbaa no ama ne ho nte. Ne saa nti, na obiara a ne ho bɛka no no nso ho bɛgu fĩ.—Leviticus 15:19, 25.


Bible Mu Nsɛm Hyɛn no Bɔ Supɔw Bi So - Yehowa Adansefo Intanɛt Dwumadibea\nHWƐ! hyɛn no ho akã! Ɛrebubu kogyoo! Wuhu nnipa a wɔahuruw agu nsu no mu no? Ebinom adu mpoano dedaw. So Paulo na ɔwɔ hɔ no? Ma yɛnhwɛ nea aba no so.\nKae sɛ bɛyɛ mfe abien no na Paulo da afiase wɔ Kaesarea. Na afei wɔde ɔne nneduafo afoforo guu hyɛn mu, a na wɔde wɔn rekɔ Roma. Bere a wotwaa Kreta supɔw no ho no, ahum kɛse bi tui. Ano yɛɛ den araa ma na wontumi nyɛ hwee. Na wontumi nhu owia adekyee, na wonhu nsoromma no nso anadwo. Nna dodow bi akyi no, hyɛn no mufo nyinaa hui sɛ wobewuwu.\nAfei Paulo sɔree na ɔkae sɛ: ‘Mo mu biara renwu; hyɛn no nkutoo na ɛbɛbɔ. Efisɛ Onyankopɔn bɔfo baa me nkyɛn anadwo no bɛkae sɛ, “Nsuro, Paulo! Ɛsɛ sɛ wugyina Roma sodifo Kaesare anim. Na Onyankopɔn begye wɔn a wɔka wo ho wɔ hyɛn no mu no nyinaa nkwa.”’\nAhum no fii ase no da a ɛto so 14 anadwo no, hyɛn no mu adwumayɛfo hui sɛ nsu no mu nnɔ pii bio! Esiane sɛ na wosuro sɛ wɔbɛkɔ akɔpem ɔbotan bi nti, wogyinae. Ade kyee no wohuu asase. Wɔbɔɔ mmɔden sɛ wɔde hyɛn no bɛbɛn mpoano hɔ.\nNa bere a wɔrebɛn mpoano no, hyɛn no kɔkaa anhwea mu. Asorɔkye no fii ase sɛ ebu gu so, na hyɛn no fii ase bubui. Ɔsraani panyin a ɔwɔ mu no kae sɛ: ‘Wɔn a wonim aguare nyinaa nni kan mfi hyɛn no mu nkɔ mpoano. Na wɔn a wonnim aguare no nso mmutubutuw ntaboo ne hyɛn no mu nnua asinasin no bi so nni wɔn akyi.’ Wɔyɛɛ saa. Saa kwan yi so no nnipa 276 a na wɔwɔ hyɛn no mu nyinaa nyaa nkwa, sɛnea ɔbɔfo no hyɛɛ bɔ no.\nNá wɔfrɛ supɔw no Malta. Na nnipa a wɔwɔ hɔ no yam ye, na wɔhwɛɛ wɔn a na wɔwɔ hyɛn no mu no. Bere a wim yɛɛ yiye no, wɔde Paulo faa hyɛn foforo kɔɔ Roma.\nAsomafo Nnwuma 27:1-44; 28:1-14.\nDɛn na ɛbaa hyɛn a Paulo te mu no so bere a wotwaa Kreta supɔw no ho no?\nDɛn na Paulo ka kyerɛɛ wɔn a wɔwɔ hyɛn no mu no?\nƐyɛɛ dɛn na hyɛn no bubui?\nAkwankyerɛ bɛn na ɔsraani panyin no de mae, na nnipa baahe na woduu mpoano dwoodwoo?\nDɛn ne supɔw a wogyinaa so no din, na dɛn na wɔyɛɛ Paulo bere a wim yɛɛ yiye no?\nKenkan Asomafo Nnwuma 27:1-44.\nSɛ yɛkenkan Paulo Roma akwantu no ho nsɛm a, ɔkwan bɛn so na ɛma ahotoso a yɛwɔ sɛ Bible mu nsɛm yɛ nokware no mu yɛ den? (Aso. 27:16-19, 27-32; Luka 1:3; 2 Tim. 3:16, 17)\nKenkan Asomafo Nnwuma 28:1-14.\nSɛ Malta sotefo a wɔyɛ abosonsomfo mpo nyaa atenka yɛɛ Paulo ne n’ahokafo a wɔwɔ hyɛn a abɔ no mu “adɔe a ɛnka” a, atenka bɛn na ɛsɛ sɛ Kristofo nya de yɛ ade ma afoforo; na ne titiriw no, wɔ tebea bɛn mu? (Aso. 28:1, 2; Heb. 13:1, 2; 1 Pet. 4:9)


Dɛn na Ɛbɛyi Ohia Afi Hɔ? Ahiafo Ani Bɛgye Da Bi? | Nea Bible Ka\nKENKAN WƆ Afrikaans Albanian Amharic Arabic Armenian Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Fijian Finnish French Georgian German Greek Hebrew Hiligaynon Hungarian Igbo Iloko Indonesian Italian Japanese Kikaonde Kikuyu Kinyarwanda Kirghiz Kirundi Korean Lingala Lithuanian Luvale Macedonian Malagasy Myanmar Norwegian Pangasinan Polish Portuguese Romanian Russian Samoan Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Thai Tigrinya Tok Pisin Tsonga Tswana Turkish Twi Ukrainian Vietnamese Waray-Waray Xhosa Yoruba Zulu\nNnipa ayɛ nea wɔbɛtumi biara sɛ wɔbɛtu ohia ase, nanso ohia da so ara dokoro amanfoɔ.\nAhiafo bɛyɛ dɛn na wɔn ani agye?\nNnipa pii susu sɛ sɛ obi bɛnya anigye ne akomatɔyam a, ɛnneɛ ɛsɛ sɛ ɔnya asetenam nneɛma bebree. Bio nso sika na ɛma obi yɛ ɔmamma. Esiane sɛ ebinom ntumi nkɔ sukuu anaa wɔnnya ayaresa ne asetenam nneɛma a ɛfata nti, daa na wɔte wɔn hia mu. Nnipa susu sɛ saafo no ne anigye ntam kwan ware paa.\nOnyankopɔn Asɛm ma yɛhu sɛ ɛnyɛ asetenam nneɛma a obi wɔ na ɛma n’ani gye, na mmom ɔsom a ɔde ma Onyankopɔn. Bible ka sɛ: “Anigyeɛ ne wɔn a wɔnim wɔn honhom mu ahiadeɛ.” (Mateo 5:3) Sɛ Onyankopɔn asɛm ho hia obi a, ɔbɛbɔ mmɔden sɛ ɔbɛsua Bible ahu Onyankopɔn adwene wɔ nneɛma ho. Wei na ɛma ne koma tɔ ne yam, na ɛnyɛ honam fam nneɛma a ɔwɔ. Enti sɛ obi pɛ anigye ankasa a, ɔrentumi nkɔ nnya Onyankopɔn som.\nSɛ obi bɔ mmɔden sua Bible na ɔde emu afotuo yɛ adwuma a, ɛboa ma n’asetena tu mpɔn. Nhwɛso ni: Bible boa ma nkurɔfo twe wɔn ho fi tawanom ne nsaweɛ ho. Nneɛma a ɛtete saa sɛe sika. Ɛtɔ da mpo a na akɔfa yareɛ bi aba ma wɔredi ayaresabea akɔneaba retotɔ nnuru. Wei nyinaa gye sika.—Mmebusɛm 20:1; 2 Korintofoɔ 7:1.\nBio nso Bible bɔ yɛn kɔkɔ wɔ anibere ne adifudepɛ ho. (Marko 4:19; Efesofoɔ 5:3) Sɛ obi tie afotuo yi a, ɔrensɛe sika wɔ kyakyato ho na ɔrenyɛ “sikanibereɛ,” efisɛ Bible ka sɛ “sikanibereɛ yɛ bɔne nyinaa nhini.” (1 Timoteo 6:10) Kyerɛwnsɛm no se: “Sɛ onipa nya ma no bu so mpo a, ɛnyɛ nneɛma a ɔwɔ no mu na ne nkwa fire.” (Luka 12:15) Nea wei nyinaa kyerɛ ne sɛ, obi wɔ sika sɛ dɛn mpo a, ɔrentumi ntɔ nkwa. Nanso sɛ obi de Bible afotuo bɔ ne bra a, ɔnya akomatɔyam na n’ani gye ankasa.\nƐwom, ahiafo brɛ ansa na wɔanya nea wɔbɛdi, nea wɔbɛhyɛ, ne baabi a wɔde wɔn ti bɛto, nanso sɛ wɔma wɔn ani sɔ nea wɔwɔ, na wɔyɛ Onyankopɔn apɛde a, wɔn ani bɛgye paa. Wɔbɛhu sɛ asɛm a Bible ka yi yɛ nokware: “Yehowa nhyira—ɛno na ɛma onipa yɛ ɔdefoɔ, na ɔmfa yea biara nka ho.”—Mmebusɛm 10:22.\nKYERƐWNSƐM TITIRIW: “Anigyeɛ ne wɔn a wɔnim wɔn honhom mu ahiadeɛ.”—Mateo 5:3.\nEnti ohia bɛfi hɔ da bi?\nNnipa ayɛ ara sɛ wɔbɛtu ohia ase, nanso ɛnkɔsii baabiara. Adeɛ yi pɛsɛmenkomenya adidi nnipa ne wɔn aban nyinaa mu, na wei ne ade titiriw a ɛma nnipa pii di hia. (Ɔsɛnkafoɔ 8:9) Nanso Onyankopɔn bɛtu ɔhaw no ase koraa. Yɛn Bɔfo no bɛsɛe aban ahorow no na ɔde foforo asi anan. N’Ahenni anaa aban a ɛwɔ soro no bɛma nnipa a wɔte asase so nyinaa anya nea wɔpɛ; ɔrenyɛ nyiyi mu. Bible ka no pen sɛ Ɔhene a ɔdi Onyankopɔn Ahenni so no bɛhu ahiafo mmɔbɔ na wama wɔn nea wɔhia. ‘Ɔbɛgye hiani a ɔsu frɛ no, na ɔbrɛfoɔ ne ohiani asɛm bɛyɛ no mmɔbɔ, na ɔbɛgye ahiafoɔ kra nkwa.’—Dwom 72:12-14.\nAsase nyinaa bɛdane paradise, na adan ne aduane bɛbu so ama obiara anya bi. Ohia mpo deɛ wɔremmɔ din. Onyankopɔn asɛm a ɛwɔ Yesia nwoma no mu se ne nkurɔfo ‘bɛsisi adan atena mu na wɔayeyɛ bobe nturo adi mu aba. Na wɔn a mayi wɔn no bɛdi wɔn nsa ano adwuma amee.’ (Yesaia 65:21, 22) Enti obiara renwɔbere ne ho ansa na ne nsa akɔ n’ano. Mmom, Yehowa bɛma obiara anya nnepa adi amee. Nokwasɛm ne sɛ ɔde “sradeduane” bɛto wɔn pon.—Yesaia 25:6.\nADƐN NTI NA ƐHIA SƐ YƐHU?\nYɛahu sɛ Onyankopɔn ahyɛ bɔ sɛ ɛrenkyɛ ɔbɛyi ohia afi hɔ. Sɛ yɛma asɛm yi tena yɛn adwenem a, ɛbɛma yɛahu sɛ Onyankopɔn dwene ahiafo ho. Anidaso yi bɛtumi ahyɛ obiara den ma wagyina wiase yi mu haw ano.\nKYERƐWNSƐM TITIRIW: ‘Ɔbɛgye hiani a ɔsu frɛ no, na ɔbrɛfoɔ ne ohiani asɛm bɛyɛ no mmɔbɔ, na ɔbɛgye ahiafoɔ kra nkwa.’—Dwom 72:12, 13.\nNea Bible Ka Fa Ohia Ho\nNea Bible Ka Fa Onyankopɔn Din Ho


16 Saa bere yi, na Abram yere Sarai nwoo ɔba biara mmaa no,+ nanso na ɔwɔ Egyptni abaawa bi a wɔfrɛ no Hagar.+ 2 Ɛnna Sarai ka kyerɛɛ Abram sɛ: “Hwɛ, Yehowa asiw m’awo ho kwan.+ Enti mesrɛ wo, kɔ m’abaawa yi ho, na ebia ɔbɛwo ama me.”+ Na Abram tiee Sarai.+ 3 Enti Sarai maa ne kunu Abram waree Egyptni abaawa Hagar.+ Saa bere yi, na Abram anya mfe du wɔ Kanaan asase so. 4 Enti ɔkɔɔ Hagar ho na onyinsɛnee. Bere a ohui sɛ wanyinsɛn no, na n’ani nsɔ ne maame a ɔne no te no bio.+ 5 Ɛnna Sarai ka kyerɛɛ Abram sɛ: “M’amanehunu yi nyinaa fi wo. Me ara na mede m’abaawa too wo kokom, afei wahu sɛ wanyinsɛn nti n’ani nsɔ me bio. Yehowa mmu me ne wo ntam atɛn.”+ 6 Enti Abram ka kyerɛɛ Sarai sɛ:+ “Hwɛ! W’abaawa no wɔ wo nsam. Yɛ no sɛnea eye w’ani so biara.”+ Na Sarai fii ase teetee no ma oguan fii ne nkyɛn.+ 7 Akyiri yi Yehowa bɔfo+ huu no abura bi ho wɔ Sur+ kwan so wɔ sare so. 8 Obisaa no sɛ: “Hagar, Sarai abaawa, ɛhe na wufi na ɛhe na worekɔ?” Na obuae sɛ: “Mifi me maame Sarai nkyɛn na mereguan.” 9 Yehowa bɔfo no kae sɛ: “San kɔ wo maame nkyɛn na brɛ wo ho ase hyɛ n’ase.”+ 10 Afei Yehowa bɔfo no ka kyerɛɛ no sɛ: “Mɛma w’asefo+ adɔɔso, na obiara rentumi nkan wɔn.”+ 11 Yehowa bɔfo no toaa so sɛ: “Hwɛ, woafa afuru na wobɛwo ɔbabarima na woato ne din Ismael,+ efisɛ Yehowa ate w’amanehunu.+ 12 Ɔbɛyɛ sɛ sare so afurum. Na ɔbɛma ne nsa so atia obiara, na obiara bɛma ne nsa so atia no;+ ɔbɛtena ntamadan mu wɔ ne nuanom nyinaa anim.”+ 13 Afei ofii ase bɔɔ Yehowa a ɔne no kasae no din sɛ: “Woyɛ Onyankopɔn a wuhu ade.”+ Na ɔkae sɛ: “Nea ohu me no na me nso mahu no yi?” 14 Ɛno nti wɔfrɛɛ abura no Beer-Lahai-Roi.+ Ɛwɔ Kades ne Bered ntam. 15 Na Hagar woo ɔbabarima maa Abram na Abram too abofra no din Ismael.+ 16 Bere a Hagar woo Ismael no na Abram adi mfe aduɔwɔtwe asia.


Ɛyɛ a Wo ne Onyankopɔn Bɔ Nkɔmmɔ?\nKENKAN WƆ Afrikaans Albanian Amharic Arabic Armenian Aymara Bengali Bicol Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chuvash Cibemba Croatian Czech Danish Drehu Dutch Efik English Estonian Ewe Finnish French Ga Garifuna Georgian German Greek Guarani Gujarati Haitian Creole Hebrew Hiligaynon Hindi Hmong (White) Hungarian Igbo Iloko Indonesian Isoko Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisi Kisonge Kongo Korean Krio Kwangali Kwanyama Lingala Lithuanian Luganda Lunda Luo Macedonian Malagasy Malayalam Maltese Mam Marathi Maya Mazatec (Huautla) Mixe Moore Myanmar Nahuatl (Central) Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tamil Tatar Telugu Thai Tigrinya Tiv Tlapanec Tshiluba Tsonga Tswana Turkish Twi Ukrainian Umbundu Urdu Venda Vietnamese Wallisian Wolaita Xhosa Zande Zulu\nASƐM A ƐDA SO | WOBƐTUMI AFA ONYANKOPƆN ADAMFOƆ\nNnamfo deɛ, hokwan biara a wɔbɛnya no, wɔn mu biara bɔ mmɔden sɛ ɔbɛte ne yɔnko nka. Wɔtumi bɔ nkɔmmɔ wɔ tɛlɛfon anaa kɔmputa so, anaasɛ wɔtwerɛ wɔn ho krataa. Onyankopɔn nso, sɛ yɛne n’adamfofa bɛdi mu a, ɛsɛ sɛ yɛtaa ne no bɔ nkɔmmɔ. Nanso yɛbɛyɛ dɛn ayɛ saa?\nSɛ yɛbɔ mpaeɛ a, ɛkyerɛ sɛ yɛne Yehowa rebɔ nkɔmmɔ. Nanso ɛnyɛ yɛn tipɛn ne Onyankopɔn. Enti sɛ yɛne no rebɔ nkɔmmɔ a, ɛsɛ sɛ yɛhu kwampa a yɛbɛfa so ne no akasa. Ɛsɛ sɛ yɛkae sɛ yɛne Onyankopɔn a ɔbɔɔ soro ne asase ne emu nneɛma nyinaa na ɛrekasa. Enti ɛsɛ sɛ yɛne no kasa obuo ne nidie mu. Sɛ Onyankopɔn bɛtie yɛn mpaebɔ aso pa mu a, ɛnneɛ ɛhia sɛ yɛdi ɛho akwankyerɛ so. Akwankyerɛ no mu mmiɛnsa na ɛdidi so yi.\nNea ɛdi kan, Yehowa Nyankopɔn nkutoo na ɛsɛ sɛ yɛbɔ no mpaeɛ. Ɛnsɛ sɛ yɛbɔ Yesu, “ɔhoteni,” anaa ohoni biara mpaeɛ. (Exodus 20:4, 5) Bible ka no pefee sɛ: “Momfa mpaebɔ ne nkotɔsrɛ ne aseda so mfa mo adesrɛ nto Onyankopɔn anim adeɛ nyinaa mu.” (Filipifoɔ 4:6) Nea ɛtɔ so mmienu, sɛ yɛrebɔ mpaeɛ a, ɛsɛ sɛ yɛbɔ wɔ Onyankopɔn Ba Yesu Kristo din mu. Yesu ankasa kaa sɛ: “Obiara mma Agya no nkyɛn gye sɛ ɔnam me so.” (Yohane 14:6) Nea ɛtɔ so mmiɛnsa, ɛsɛ sɛ yɛn mpaebɔ ne Onyankopɔn apɛdeɛ hyia. Bible ka sɛ: “Biribiara a yɛbisa sɛdeɛ n’apɛdeɛ teɛ no, ɔtie yɛn.” *—1 Yohane 5:14.\nNnamfo pa taa bɔ nkɔmmɔ. Wei ka bi a, na wei nso aka bi\nNanso, sɛ nnipa mmienu fa adamfoɔ na sɛ da biara baako nko ara na ɔkasa a, ɛbɛyɛ dɛn na adamfofa no agyina? Yɛne Onyankopɔn adamfofa nso, saa ara na ɛteɛ. Ɛsɛ sɛ yɛma ɔno nso kasa kyerɛ yɛn. Ɔkasa nso a, ɛsɛ sɛ yɛtie. Wonim ɔkwan a Onyankopɔn fa so ne yɛn kasa?\nYehowa Nyankopɔn nam n’Asɛm Bible so na ɛkasa kyerɛ yɛn nnɛ. (2 Timoteo 3:16, 17) Dɛn na ɛma yɛka saa? Wo deɛ ma yɛnyɛ mfatoho bi: Fa no sɛ wowɔ hɔ ara na wonyaa krataa fii w’adamfo paa hɔ. Wokenkan wie a, ebia wode anigyeɛ bɛkeka akyerɛ nkurɔfoɔ sɛ, “Mate m’adamfo nka o!” Nanso woante ne nne, twerɛ na ɔtwerɛɛ wo. Bible te sɛ saa krataa no. Sɛ wokenkan a, na worema Onyankopɔn akasa akyerɛ wo. Ɛno nti, Gina a yɛkaa ne ho asɛm wɔ Ɔwɛn-Aban yi ahyɛase no kaa sɛ, “Sɛ Onyankopɔn bɛfa me adamfoɔ a, ɛnneɛ Bible a ɛte sɛ ‘krataa’ a watwerɛ ama yɛn no, ɛsɛ sɛ mekenkan.” Ɔtoaa n’asɛm no so sɛ, “Bible a mekenkan no da biara no ama me ne Onyankopɔn adamfofa no mu ayɛ den.” Wo nso ɛ? Wokenkan Onyankopɔn Asɛm Bible no da biara? Woyɛ saa a, ɛkyerɛ sɛ wo nso woama Yehowa rekasa akyerɛ wo, na ɛno bɛma mo adamfofa no asɔ.\n^ nky. 5 Sɛ wopɛ Onyankopɔn adamfofa ho nsɛm pii a, hwɛ nhoma a wɔato din Dɛn na Bible Kyerɛkyerɛ Ankasa? no ti 17. Yehowa Adansefoɔ na wɔtintimii.


Atemmufo 15 | Intanɛt So Bible| Wiase Foforɔ Nkyerɛaseɛ\n15 Bere bi akyi wɔ awitwa bere mu no, Samson faa abirekyi+ ba bi siim kɔɔ ne yere nkyɛn. Na ɔkae sɛ: “Mɛkɔ me yere nkyɛn wɔ pia mu.”+ Nanso ɔbea no papa amma no kwan ankɔ mu. 2 Na ne papa kae sɛ: “Misusuw me tirim sɛ wotan no.+ Enti mede no ama wo yɔnko+ no. Ne nuabea kumaa no ho nyɛ fɛ nsen no anaa? Fa no si obiako no ananmu.” 3 Ɛnna Samson kae sɛ: “Afei sɛ me ne Filistifo di no bɔne+ a, asodi biara nna me so.” 4 Samson kɔe kɔkyeree sakraman+ ahasa na ɔfaa agyatɛn, na sɛ ɔkyekyere abien biara dua bom a, na ɔde gyatɛn biako ahyɛ ntam. 5 Afei ɔsosɔɔ agyatɛn no ano gya na ɔpam mmoa no kɔɔ Filistifo no awifuw mu. Na ɛhyew biribiara, awi a wɔatwa aboa ano ne nea wontwae, bobe nturo ne ngodua nturo nyinaa.+ 6 Ɛnna Filistifo no bebisae sɛ: “Hena na odii saa dwuma yi?” Na wɔka kyerɛɛ wɔn sɛ: “Ɛyɛ Timnani no ase Samson, efisɛ wagye ne yere afi ne nsam de no ama n’adamfo.”+ Filistifo no tee saa no, wɔde ogya kɔhyew ɔbea no ne ne papa.+ 7 Na Samson ka kyerɛɛ wɔn sɛ: “Nea moayɛ yi, gye sɛ mitua mo so ka+ ansa na magyae.” 8 Na okunkum wɔn dwerɛbee—srɛ da ha na nan da so—na ɛno akyi no ɔkɔtenaa ɔbotan bi tokuru mu wɔ Etam.+ 9 Na Filistifo+ bɛbɔɔ nsra wɔ Yuda,+ na wɔtew wɔn ho guu Lehi+ nyinaa. 10 Ɛnna Yudafo no bisae sɛ: “Dɛn nti na moreba yɛn so yi?” Na wɔkae sɛ: “Yɛaba sɛ yɛrebɛkyekyere Samson, na yɛayɛ no sɛnea ɔyɛɛ yɛn no.” 11 Enti Yudafo mmarima mpem abiɛsa siim kɔɔ Etam+ botan tokuru no mu, na wokobisaa Samson sɛ: “Wunnim sɛ Filistifo na wodi yɛn so?+ Dɛn na woayɛ yɛn yi?” Na ɔno nso ka kyerɛɛ wɔn sɛ: “Sɛnea wɔyɛɛ me no, saa ara na mayɛ wɔn.”+ 12 Ɛnna wɔka kyerɛɛ no sɛ: “Yɛaba sɛ yɛrebɛkyekyere wo akɔma Filistifo no.” Na Samson ka kyerɛɛ wɔn sɛ: “Monka me ntam sɛ mo ankasa moremfa mo nsa nka me.” 13 Na wɔka kyerɛɛ no sɛ: “Dabi, yɛrebɛkyekyere wo akɔma wɔn kɛkɛ; yɛrenkum wo.” Enti wɔde ntampehama+ foforo abien kyekyeree no na woyii no fii ɔbotan no mu puei. 14 Na bere a oduu Lehi no, Filistifo de osebɔ hyiaa no.+ Na Yehowa honhom+ baa ne so, na ntampehama a wɔde akyekyere n’abasa no yɛe sɛ asaawa a wɔde ogya afa ho,+ enti nhama no tetew fii ne nsa ho. 15 Afei ohuu afurum abogye foforo bi, na ɔteɛɛ ne nsa fae de kunkum mmarima apem.+ 16 Ɛnna Samson kae sɛ:“Afurum abogye—kuw biako, akuw abien!Mede afurum abogye akunkum mmarima apem.”+ 17 Bere a ɔkasa wiei no, ɔtow abogye no kyenee ntɛm ara, na ɔtoo hɔ din Ramat-Lehi.+ 18 Afei osukɔm dee no, na ɔfrɛɛ Yehowa sɛ: “Ɛyɛ wo na wonam w’akoa so ama ogye kɛse yi nyinaa aba,+ na afei osukɔm nkum me na mentɔ momonotofo yi nsam?”+ 19 Enti Onyankopɔn maa tokuru bi a ɛwɔ Lehi mu paee, na nsu+ fii mu bae, na ɔnomee. Afei ne honhom+ san bae na onyaa ahoɔden.+ Ɛno nti ɔtoo hɔ din En-Hakore, na ɛwɔ Lehi de besi nnɛ. 20 Na obuu Israelfo atɛn mfe aduonu wɔ Filistifo bere so.+


Забур 110 CARS - Nnwom 110 ASCB\n1Awurade ka kyerɛɛ me Wura sɛ,\nbɛyɛ wo nan ntiasoɔ.”\n2Awurade bɛtrɛ wʼahempoma denden mu afiri Sion;\nna wobɛdi ɔhene wɔ wʼatamfoɔ so.\n3Wʼakodɔm bɛyi wɔn akoma mu\nɛda a wobɛkɔ sa.\nTumi kronkron bɛyɛ wʼaduradeɛ\nna wo mmabunu bɛba wo nkyɛn\nsɛdeɛ bosuo gugu anɔpahema.\n4Awurade aka ntam\n“Woyɛ daapem ɔsɔfoɔ\nte sɛ Melkisedek sɛso.”\n5Awurade wɔ wo nifa so;\nɔbɛdwerɛ ahemfo wɔ nʼabufuhyeɛ da no.\n6Ɔbɛbu amanaman atɛn aboaboa afunu ano;\nna wadwerɛ sodifoɔ a wɔwɔ asase so nyinaa.\n7Ɔbɛnom asuwa a ɛda ɛkwan nkyɛn mu nsuo\nenti ɔbɛdi nkonim.\nƆhene no bɛnom asuwa a ɛda kwankyɛn mu nsuo,\nna wanya ahoɔden, na wagyina nkonimdie mu.\nASCB : Nnwom 110


“Ahenni Adawurubɔfo a Mowɔ Britain—Monkanyan Mo Ho!!”\nNÁ ƐYƐ amanneɛbɔ a emu yɛn den paa: “Ahenni Adawurubɔfo a Mowɔ Britain—Monkanyan Mo Ho!!” (Informant, * December 1937, London de) Asɛmti ketewa bi a ɛkanyan adwene de kaa ho sɛ: “Mfe Du Ni, Yennyaa Nkɔso Titiriw Biara.” Nea wɔde sii wei so dua ne mfe du asɛnka ho akontaabu a wɔde baa kratawa no anim pɛɛ no. Ná asɛnka akontaabu no fi afe 1928 kosi afe 1937.\nAKWAMPAEFO DƆƆSO DODO ANAA?\nDɛn na na ama asɛnka adwuma no nnya nkɔso ntɛmntɛm wɔ Britain? Ɛda adi sɛ na asafo ahorow no “atɔ apẽ.” Nea enti a na aba saa ne sɛ, botae a na wɔde asi wɔn anim mfe pii a atwam no, ɛno ara na na wodi akyi. Afei nso, na baa dwumadibea no asi gyinae sɛ akwampaefo bɛyɛ 200 pɛ na wobenya asasesin ama wɔayɛ mu adwuma wɔ ɔman no mu. Ná ɛsɛ sɛ wɔyɛ akwampaefo a wɔyɛ asɛnka adwuma no wɔ nsasesin a atew ne ho mu, na ɛnyɛ asafo ahorow mu. Baa dwumadibea no ka kyerɛɛ anuanom a na wɔpɛ sɛ wɔbɛyɛ akwampae adwuma no sɛ, wɔrennya asasesin mma wɔn wɔ Britain. Enti wɔhyɛɛ anuanom nkuran sɛ wɔnkɔyɛ akwampae adwuma no wɔ Europa aman no bi so. Anigyesɛm ne sɛ, akwampaefo pii fii Britain kɔɔ aman bi te sɛ France kɔyɛɛ akwampae adwuma. Ɛwom sɛ na wɔnte ɛhɔ kasa papa anaasɛ na wɔnte koraa de, nanso wɔkɔe.\n“AMANNEƐBƆ A EMU YƐ DEN”\nAfe 1937 Informant no de botae bi sii wɔn ani so maa afe 1938 ɔsom afe no de sɔɔ wɔn ho hwɛe: Nnɔnhwerew ɔpepem baako! Sɛ ɔdawurubɔfo biara de nnɔnhwerew 15 yɛ asɛnka adwuma bosome biara, na ɔkwampaefo biara de nnɔnhwerew 110 yɛ saa a, na ɛrenyɛ den koraa sɛ wobedu saa botae no ho. Nyansahyɛ a wɔde mae no bi ne sɛ, wɔbɛyɛ asɛnka akuw ho nhyehyɛe ma wɔde nnɔnhwerew nnum ayɛ asɛnka adwuma no nna bi. Ná wɔde wɔn adwene besi sankɔhwɛ ahorow a wɔbɛyɛ so, ne titiriw no, anwummere anwummere wɔ nnawɔtwe no mu.\nAkwampaefo a wɔyɛ nsi de anigye yɛɛ asɛnka adwuma no\nAnuanom pii ani gyee asɛnka adwuma no a wɔsan hyɛɛ mu den no ho. Hilda Padgett * kae sɛ: “Ná saa amanneɛbɔ a emu yɛ den no fi asafo ti, na na yɛn mu dodow no ara rehwɛ kwan sɛ biribi a ɛte saa bɛba. Ɛbae no, ankyɛ koraa na yenyaa nkɔso pii.” Onuawa E. F. Wallis nso kae sɛ: “Nnɔnhwerew nnum a wɔhyɛɛ yɛn nkuran sɛ yɛmfa nyɛ asɛnka adwuma no, na eye paa! Anigye bɛn na ɛsen sɛ wubetu nna bi asi hɔ de ayɛ Awurade adwuma wɔ bere bi mu? . . . Yɛbɛba fie no na yɛabrɛ de, nanso na yɛn ani agye papaapa!” Aberante Stephen Miller hui sɛ ehia sɛ yɛde nsi ne ahokeka yɛ asɛnka adwuma no, enti ogyee ɔfrɛ no so. Ná biribiara nsiw no kwan, enti na ɔpɛ sɛ ɔde ne ho hyɛ mu! Ná ohu sɛ anuanom dodow bi tena sakre so de da mũ nyinaa kɔyɛ asɛnka adwuma no. Edu ahohuru bere a, anwummere anwummere na wɔkɔbɔ kasa a wɔakyere agu mpaawa so kyerɛ nkurɔfo. Wɔde nsi ne ahokeka de nsɛm a wɔakyerɛkyerɛw agu nkrataa so faa mmɔnten so, na wɔde nsɛmma nhoma nso dii adanse wɔ mmɔnten so.\nInformant no san de asɛm foforo yi too gua sɛ: “Yehia akwampaefo 1,000.” Wɔde asasesin ho akwankyerɛ foforo mae sɛ, afei de akwampaefo nkutoo rentew wɔn ho sɛ kan no. Mmom no, wɔne asafo ahorow no bɛbom ayɛ asɛnka adwuma no. Wɔbɛboa asafo ahorow no na wɔahyɛ wɔn den. Joyce Ellis (née Barber) kae sɛ: “Ná anuanom dodow no ara ahu sɛ, ɛsɛ sɛ wɔkanyan wɔn ho na wɔyɛ akwampae adwuma. Ɛwom sɛ saa bere no na madi mfe 13 pɛ de, nanso na mepɛ sɛ mebɛyɛ ɔkwampaefo.” Onuawa Joyce duu ne botae no ho July 1940. Saa bere no na wadi mfe 15. Peter a akyiri yi ɔwaree Joyce no nso tee ɔfrɛ a ese “Monkanyan Mo Ho” no, na ɛkaa ne koma ma “ofii ase susuw akwampae adwuma ho.” June 1940, bere a na wadi mfe 17 no, ɔde sakre twaa akwansin 65 (kilomita 105) kɔɔ Scarborough kɔhyɛɛ akwampae adwuma ase wɔ hɔ.\nSɛ yɛreka akwampaefo foforo a na wɔwɔ ahofama saa bere no a, na Cyril ne Kitty Johnson ka ho. Wɔtɔn wɔn fie ne wɔn agyapade sɛnea ɛbɛyɛ a wobetumi ayɛ bere nyinaa som adwuma no. Cyril gyaee n’adwuma a na ɔyɛ, na bosome baako ntam wɔbɛyɛɛ akwampaefo. Ɔkae sɛ: “Yɛde ahotoso na esii saa gyinae no. Yefi yɛn pɛ mu na ɛyɛɛ saa, na na yɛn ani gye ho nso.”\nWOBUEBUEE AKWAMPAEFO AFIE\nBere a akwampaefo no dodow kɔɔ anim ntɛmntɛm no, anuanom a wodi anim no hwehwɛɛ akwan a wobetumi afa so aboa wɔn. Ná Jim Carr yɛ dantaban somfo (nea seesei yɛfrɛ no ɔmansin sohwɛfo no) wɔ afe 1938 mu. Odii akwankyerɛ a wɔde mae sɛ wɔmpɛ mmeae a wɔde bɛyɛ akwampaefo afie wɔ nkurow akɛse mu no so. Wɔhyɛɛ akwampaefo akuw nkuran sɛ wɔntena fie koro mu na wɔmmom nyɛ ɔsom adwuma no. Sɛ wɔyɛ saa a, na wɔremmɔ ka pii. Enti wɔhanee dan bi wɔ Sheffield, na wɔmaa onua bi a ne ho akokwaw hwɛɛ so. Asafo a ɛwɔ mpɔtam hɔ yii ntoboa de boae, na wɔde nkongua ne apon nso boae. Jim kae sɛ: “Obiara yɛɛ nea obetumi maa nneɛma kɔɔ yiye.” Akwampaefo du a wɔyɛ nsi na wɔtenaa fie hɔ, na wɔmaa wɔn ani kũũ honhom fam nneɛma ho paa. “Anɔpa biara sɛ akwampaefo no rebedidi a, na wosusuw daa asɛm ho. Ná wɔkɔyɛ asɛnka adwuma wɔ asasesin a wɔde ahyɛ wɔn nsa no mu da biara wɔ kurow no afã ahorow.”\nAkwampaefo foforo pii de wɔn ho hyɛɛ asɛnka adwuma no mu wɔ Britain\nAdawurubɔfo ne akwampaefo nyinaa gyee ɔfrɛ no so ma enti woduu botae a wɔde sii wɔn ani so no ho. Afe 1938 no, wɔde nnɔnhwerew ɔpepem baako na ɛyɛɛ asɛnka adwuma no. Nokwasɛm ne sɛ, amanneɛbɔ kyerɛ sɛ wonyaa nkɔso wɔ ɔsom adwuma no afã ahorow nyinaa nso. Wɔ mfe nnum pɛ ntam no, ɛkaa kakra ma anka adawurubɔfo dodow a wɔwɔ Britain bu bɔɔ ho mmiɛnsa. Ahenni no ho asɛmpaka adwuma no a Yehowa nkurɔfo san de wɔn ani sii so kɛse no hyɛɛ wɔn den ma wotumi gyinaa nsɛnnennen a na wobehyia wɔ ɔko mmere a na ɛda wɔn anim no ano.\nƐnnɛ nso, bere a Onyankopɔn ko Harmagedon rebobɔ ba no, akwampaefo a wɔwɔ Britain no dodow renya nkɔanim bio. Mfe du a atwam no mu no, afe biara, akwampaefo dodow kɔ anim. Eduu October 2015 no, na akwampaefo a wɔwɔ Britain dodow adu 13,224. Saa akwampaefo yi ahu paa sɛ bere nyinaa som adwuma no yɛ adwuma a eye sen biara a wobetumi ayɛ wɔ wɔn asetenam no mu baako.\n^ nky. 3 Akyiri yi wɔbɛfrɛɛ no Yɛn Ahenni Som.\n^ nky. 8 Onuawa Padgett asetenam nsɛm wɔ October 1, 1995, Ɔwɛn-Aban no mu, kr. 19-24.\nAhenni No Adi Tumi Mfe 100


Som Onyankopɔn Yiye\n1, 2. Asɛm bɛn na ɛsɛ sɛ wubisa wo ho? Adɛn nti na ɛyɛ asɛnhia?\nNNEƐMA a woasua afi Bible mu no ama woabehu sɛ nnipa pii ka sɛ wɔsom Onyankopɔn, nanso wɔn nkyerɛkyerɛ ne nea Bible ka nhyia, na wɔyɛ nneɛma bi a Onyankopɔn kyi. (2 Korintofo 6:17) Ɛno nti na Yehowa ahyɛ yɛn sɛ yemfi atoro som anaa “Babilon kɛse” no mu no. (Adiyisɛm 18:2, 4) Dɛn na wobɛyɛ? Asɛm a ɛda hɔ a ɛsɛ sɛ yɛn mu biara bisa ne ho ne sɛ: ‘Mepɛ sɛ mesom Onyankopɔn sɛnea ɔpɛ, anaa nea minim dedaw no ara na mede bɛyɛ adwuma?’\n2 Ebia woatwe wo ho afi atoro som ho anaa woatwa wo din mu afi w’asɔre mu. Sɛ saa a, ɛnde woayɛ adeɛ paa. Nanso sɛ wohwehwɛ wo mu a, ebia wubehu sɛ nneɛma bi a woda so yɛ no fi atoro som mu. Ma yɛnka bi ho asɛm na hwɛ sɛnea Yehowa bu no na woahu nea ɛsɛ sɛ woyɛ.\nAHONI SOM NE AWUFO A WƆYƐ AMANNE MA WƆN\n3. (a) Adɛn nti na ɛyɛ den ma ebinom sɛ wobeyi ahoni afi ɔsom a wɔde ma Onyankopɔn mu? (b) Ebinom de ahoni som Onyankopɔn. Dɛn na Bible ka fa ho?\n3 Wokɔ ebinom fie a, wɔwɔ ahoni a wɔde som Onyankopɔn anaa baabi pɔtee wɔsom no. Ebia wɔayɛ saa mfe pii ni. Sɛ wowɔ biribi saa wɔ wo fie a, ebia wote nka sɛ enni hɔ a wurentumi nsom Onyankopɔn yiye, na wonhu nea enti a ɛsɛ sɛ wogyae. Nanso kae sɛ Yehowa akyerɛ yɛn sɛnea yɛnsom no. Bible ka no pefee sɛ Yehowa mpɛ sɛ yɛde ahoni som no.—Kenkan Exodus 20:4, 5; Dwom 115:4-8; Yesaia 42:8; 1 Yohane 5:21.\n4. (a) Adɛn nti na ɛnsɛ sɛ yɛyɛ biribi de pata abusuafo a wɔawuwu? (b) Adɛn nti na Yehowa ka kyerɛɛ Israelfo sɛ ɛnsɛ sɛ wɔne awufo di nkitaho?\n4 Ebinom tumi sɛe bere ne ahoɔden yɛ nneɛma pii de pata wɔn abusuafo a wɔawuwu. Wotumi mpo som awufo no. Nanso yɛabehu sɛ awufo ntumi mmoa yɛn na wontumi nyɛ yɛn bɔne. Wonni baabiara. Sɛ obi yɛ sɛ ɔne owufo bɛkasa a, ɛyɛ hu paa efisɛ ɛnyɛ ne busuani a wawu no na ɔne no kasa na mmom abɔfo bɔne. Ɛno nti Yehowa hyɛɛ Israelfo sɛ mma wɔne awufo nnni nkitaho anaa wonnni ahonhonsɛm.—Deuteronomium 18:10-12; hwɛ Nsɛm Bi Mu Nkyerɛkyerɛmu 26 ne 31.\n5. Sɛ wode ahoni som Onyankopɔn anaa wosom wo nananom a wɔawuwu a, dɛn na ɛbɛboa wo ama woagyae?\n5 Sɛ wode ahoni som Onyankopɔn anaa wosom wo nananom a wɔawuwu a, dɛn na ɛbɛboa wo ama woagyae? Wokenkan Bible na wusua no yiye a, wubehu sɛ Yehowa bu saa nneɛma yi sɛ “akyide” anaa abofonode. (Deuteronomium 27:15) Bɔ Yehowa mpae daa na ɔbɛboa wo ama woahu sɛ saa nneɛma no yɛ akyide na woatumi asom no sɛnea ɔpɛ. (Yesaia 55:9) Nya awerɛhyem sɛ Yehowa betumi ahyɛ wo den na woatwe wo ho afi atoro som mu biribiara ho.\nƐSƐ SƐ YEDI BURONYA ANAA?\n6. Adɛn nti na wɔde Yesu awoda hyɛɛ December 25?\n6 Wiase baabiara a wobɛfa no, ɛkame ayɛ sɛ nkurɔfo di Buronya. Nnipa pii susuw sɛ ɛyɛ Yesu awoda. Nanso, atoro som mu na Buronya fi. Nhoma bi a agye din ka sɛ Roma abosonsomfo na na wodi awia awoda December 25. Wɔanwo Yesu December 25, nanso na asɔfo bi pɛ sɛ wɔtwe abosonsomfo pii ba Kristosom mu, enti wɔde Yesu awoda hyɛɛ saa da no na wɔde anya wɔn. (Luka 2:8-12) Yesu asuafo anni Buronya. Nhoma bi kyerɛ sɛ Yesu awo akyi mfe 200 no, “na obiara nnim bere pɔtee a wɔwoo no, na na ɛho nhyɛ da nhia obiara.” (Sacred Origins of Profound Things) Yesu wui no, mfe pii twaa mu ansa na nkurɔfo refi ase adi Buronya.\n7. Adɛn nti na Kristofo anokwafo nni Buronya?\n7 Buronya ne ɛho nneɛma bi te sɛ apontow ne Buronya ade a nkurɔfo kyekyɛ no, ne nyinaa fi abosonsom mu, na nnipa pii nim saa. England ne Amerika aman bi so sei, mmere bi wɔbarae sɛ mma obiara nnni Buronya, efisɛ efi abosonsom mu. Saa bere no, sɛ wɔkyere obi sɛ ɔredi Buronya a, wɔtwe n’aso. Nanso eduu baabi no, na nkurɔfo asan afi ase redi Buronya. Ɛnde adɛn nti na Kristofo anokwafo nni Buronya? Efisɛ wɔpɛ sɛ wɔsɔ Onyankopɔn ani wɔ biribiara mu.\nƐSƐ SƐ YEDI AWODA?\n8, 9. Adɛn nti na tete Kristofo anni awoda?\n8 Ade foforo a nkurɔfo nni ho agorɔ koraa ne awodadi. Ɛsɛ sɛ Kristofo di awoda anaa? Sɛ wohwɛ Bible mu a, wobehu sɛ nnipa a wodii wɔn awoda no, na wɔnsom Yehowa. (Genesis 40:20; Marko 6:21) Nkurɔfo dii awoda de hyɛɛ atoro anyame anuonyam. Ɛno nti, ná tete Kristofo no “bu awodadi sɛ abosonsom.”—The World Book Encyclopedia.\n9 Ná tete Romafo ne Helafo wɔ gyidi bi sɛ wɔwo obi pɛ, na wanya sunsum bi a edi n’akyi, na saa sunsum no bɔ ne ho ban kosi sɛ obewu. Nhoma bi kyerɛ mu sɛ: “Nkurɔfo susuw sɛ, wɔwo obi na sɛ ɔne onyame bi awoda hyia a, onyame no nam sunsum no so boa onipa no.”—The Lore of Birthdays.\n10. Adɛn nti na Kristofo nni awoda?\n10 Sɛ afahyɛ bi fi atoro som mu a, wohwɛ a Yehowa ani begye ho? (Yesaia 65:11, 12) Dabi, n’ani rennye ho. Ne saa nti, yenni awoda anaa afahyɛ biara a efi atoro som mu.\nASƐM BƐN NA ƐWƆ HO?\n11. Adɛn nti na ebinom di afahyɛ ahorow bi? Dɛn na ɛsɛ sɛ yɛma ehia yɛn kɛse?\n11 Ebinom nim paa sɛ Buronya ne afahyɛ ahorow bi fi abosonsom mu, nanso wodi. Wɔfa no sɛ ɛyɛ biribi a ɛma wonya kwan ne wɔn abusuafo hyiam. Wo nso saa na wote nka? Sɛ wo ne w’abusuafo hyiam gye mo ani a, mfomso biara nnim. Yehowa na ɔhyehyɛɛ abusua, na ɔpɛ sɛ abusua biara ani gye. (Efesofo 3:14, 15) Sɛ yɛne yɛn abusuafo bom di afahyɛ bi a efi atoro som mu a, wɔn ani begye. Nanso nea ɛsɛ sɛ ehia yɛn kɛse ne sɛ yɛne Yehowa ntam bɛyɛ papa. Wei nti na ɔsomafo Paulo kae sɛ: “Monkɔ so nhwehwɛ mu nhu nea ɛsɔ Awurade ani.”—Efesofo 5:10.\n12. Afahyɛ bɛn saa na Yehowa ani nnye ho?\n12 Nnipa pii wɔ hɔ a, baabi a afahyɛ bi fi mfa wɔn ho, nanso Yehowa deɛ ɛho hia no paa. Afahyɛ biara a ɛhyɛ nnipa anaa ɔman anuonyam, anaa efi atoro som mu no, Yehowa ani nnye ho. Egyptfo sei, na wɔwɔ afahyɛ bebree a wɔde kae wɔn anyame. Bere a Israelfo fii Egypt no, wɔfaa wɔn abosonsom afahyɛ no bi too din “Yehowa afahyɛ.” Nanso Yehowa ani annye ho, na ɔtwee wɔn aso. (Exodus 32:2-10) Odiyifo Yesaia kae sɛ, mma yɛmmfa yɛn “nsa nnka biribiara a ɛho ntew!”—Kenkan Yesaia 52:11.\nNYA WƆN HO ABOTATRE\n13. Sɛ wugyae afahyɛ bi di a, nsɛm bɛn na ebetumi aba w’adwenem?\n13 Sɛ wugyae afahyɛ bi di a, nsɛm pii betumi aba w’adwenem. Ebi ne sɛ: Sɛ m’adwumamfo bisa me sɛ adɛn nti na minnni Buronya bio a, asɛm bɛn na menka? Sɛ obi ma me Buronya ade nso ɛ? Sɛ me yere anaa me kunu pɛ sɛ yedi afahyɛ bi a, mɛyɛ no dɛn? Dɛn na mɛyɛ na me mma ante nka sɛ afahyɛ bi anaa awoda a wonni nti, wɔatɔ mu?\n14, 15. Sɛ obi ma wo Buronya ade anaa ɔma wo afirihyia pa, anaasɛ ɔde nkyia bi saa gye wo a, dɛn na wobɛyɛ?\n14 Ɛsɛ sɛ yɛma yɛn ani da hɔ na yehu nea yɛbɛka ne nea yɛbɛyɛ wɔ tebea biara mu. Yɛmfa no sɛ obi ama wo afirihyia pa; nyɛ wo ho sɛnea woante. Wubetumi agye so sɛ, “Medaase.” Nanso sɛ obi pɛ sɛ ohu nea ntia wonni afahyɛ no a, wubetumi akyerɛkyerɛ no mu. Mmu no animtiaa; mmom nya ne ho abotare na wo ne no nkasa yiye. Bible ka sɛ: “Momma mo kasa ho mmra nyam bere nyinaa na nkyene mmra mu, na moahu sɛnea ɛsɛ sɛ mubua obiara.” (Kolosefo 4:6) Ebia wubetumi aka akyerɛ no sɛ ɛnyɛ sɛ mempɛ nnipa anaa akyɛde no na m’ani nsɔ, na mmom mempɛ sɛ mɛyɛ biribiara a ɛkyerɛ sɛ meredi afahyɛ yi bi.\n15 Obi kyɛ wo ade saa bere no a, dɛn na ɛsɛ sɛ woyɛ? Bible nhyɛɛ wei ho mmara denneennen biara. Nea ɛka ara ne sɛ yenkura ahonim pa mu. (1 Timoteo 1:18, 19) Ebia na nea ɔde akyɛde no rema wo no nnim sɛ wunni saa afahyɛ no. Ebi nso a ɔbɛka sɛ, “Minim sɛ wunni afahyɛ yi, nanso kyɛ ara na mepɛ sɛ mekyɛ wo ade.” Ɛba saa a, wo ara hwɛ na hu nea wobɛyɛ. Nanso gyinae biara a wubesi no, hwɛ na anhaw w’ahonim. Yɛmpɛ sɛ yɛbɛyɛ biribi a ɛbɛsɛe yɛne Yehowa ntam.\nWO NE W’ABUSUAFO\nWɔn a wɔsom Yehowa no ani gye\n16. Sɛ w’abusuafo pɛ sɛ wɔdi afahyɛ bi a, dɛn na ɛsɛ sɛ woyɛ?\n16 Sɛ w’abusuafo pɛ sɛ wɔdi afahyɛ bi a, dɛn na ɛsɛ sɛ woyɛ? Ɛnsɛ sɛ wo ne wɔn twe. Kae sɛ wɔde wɔn ho, enti wobetumi ayɛ nea wɔpɛ. Sɛnea woreyɛ ade a wompɛ sɛ obi siw wo kwan no, wo nso nsiw wɔn kwan. (Kenkan Mateo 7:12.) Sɛ w’abusuafo pɛ sɛ moyɛ nneɛma bi bom afahyɛ bere no nso a, dɛn na ɛsɛ sɛ woyɛ? Ansa na wubetu anammɔn bi no, di kan bɔ Yehowa mpae sɛ ɔmmoa wo mma wunsi gyinae pa. Susuw asɛm no ho, na kenkan ho ade. Kae sɛ nea ehia wo paa ne sɛ wobɛyɛ Yehowa apɛde.\n17. Wo mma hu sɛ wɔn mfɛfo redi afahyɛ bi a, dɛn na wubetumi ayɛ na wɔante nka sɛ wɔatɔ mu?\n17 Wo mma hu sɛ wɔn mfɛfo redi afahyɛ bi a, dɛn na wubetumi ayɛ na wɔante nka sɛ wɔatɔ mu? Ɛwom ara a, mommom nnye mo ani. Wubetumi ama wɔn akyɛde bere a wɔn ani nna. Akyɛde biara nni hɔ a ɛsen sɛ wubenya adagyew ama wo mma na woama wɔahu sɛ wodɔ wɔn.\nFA WO HO BƆ NOKWARE SOM\n18. Adɛn nti na ɛsɛ sɛ yɛkɔ Kristofo nhyiam?\n18 Sɛ Yehowa ani begye yɛn som ho a, ɛsɛ sɛ yefi atoro som mu na yɛtwe yɛn ho fi ɛho afahyɛ ne amanneɛ nyinaa ho. Ɛno da nkyɛn a, ɛsɛ sɛ yɛde yɛn ho bɔ nokware som. Yɛbɛyɛ no sɛn? Ade baako a ehia sɛ yɛyɛ ne sɛ yɛbɛkɔ Kristofo nhyiam daa. (Kenkan Hebrifo 10:24, 25.) Nhyiam a yɛbɛkɔ ka yɛn som ho, na ɛho hia paa. (Dwom 22:22; 122:1) Sɛ yehyia mu a, yɛhyɛ yɛn ho nkuran.—Romafo 1:12.\n19. Nokwasɛm a woresua fi Bible mu no, adɛn nti na ɛsɛ sɛ woka ho asɛm kyerɛ nkurɔfo?\n19 Sɛ wode wo ho bɔ nokware som a, adwuma a ɛka ho ne sɛ nea woasua afi Bible mu no, wobɛka ho asɛm akyerɛ afoforo. Nneɛma bɔne a ɛrekɔ so wɔ wiase no ama nnipa pii reteetee. (Hesekiel 9:4) Yɛreka yi, ebia wunim ebinom a wɔwɔ saa tebea no mu. Nneɛma pa a worehwɛ kwan daakye no, ka ho asɛm kyerɛ wɔn. Sɛ wokɔ Kristofo nhyiam daa na nokwasɛm a woresua fi Bible mu no nso woka ho asɛm kyerɛ nkurɔfo a, ebedu baabi no na atoro som ho biribiara nyɛ wo akɔnnɔ bio. Afei nso, sɛ wosom Yehowa kwampa so a, w’ani begye na obehyira wo pii.—Malaki 3:10.\nNOKWASƐM 1: TWE WO HO FI ATORO SOM HO\n“Mumfi wɔn mu, na montew mo ho, . . . na mommfa mo nsa nnka nea ɛho ntew.”—2 Korintofo 6:17\nAdɛn nti na ɛnyɛ papa sɛ yɛbɛsom ahoni ne yɛn nananom a wɔawuwu?\nExodus 20:4, 5; 1 Yohane 5:21\nYehowa mpɛ sɛ yɛde ahoni som no.\nSɛ obi yɛ sɛ ɔne owufo bɛkasa a, ɛnyɛ nea wawu no na ɔne no kasa na mmom abɔfo bɔne.\nNOKWASƐM 2: ƐNYƐ AFAHYƐ NYINAA NA ONYANKOPƆN GYE TOM\n“Monkɔ so nhwehwɛ mu nhu nea ɛsɔ Awurade ani.”—Efesofo 5:10\nWobɛyɛ dɛn ahu sɛ ɛsɛ sɛ wudi afahyɛ bi anaa ɛnsɛ sɛ wudi?\nHesekiel 44:23; 2 Korintofo 6:14, 15\nHwɛ sɛ ɛne abosonsom wɔ twaka bi anaa.\nSɛ adwempa na nkurɔfo de hyɛɛ afahyɛ no ase mpo a, ɛno nkyerɛ sɛ Onyankopɔn pene so.\nWodi afahyɛ bi de hyɛ nnipa, ahyehyɛde anaa ɔman bi anuonyam a, twe wo ho fi ho.\nDa ntease adi; wusi gyinae biara a, hwɛ na w’ahonim ammu wo fɔ wɔ Yehowa anim.\nNOKWASƐM 3: FA NTOBOASE KYERƐ WO GYIDI MU KYERƐ NKURƆFO\n“Momma mo kasa ho mmra nyam bere nyinaa na nkyene mmra mu, na moahu sɛnea ɛsɛ sɛ mubua obiara.”—Kolosefo 4:6\nWobɛyɛ dɛn akyerɛkyerɛ wo gyidi mu akyerɛ nkurɔfo?\nSɛnea woreyɛ ade a wompɛ sɛ obi siw wo kwan no, wo nso nsiw afoforo kwan.\nSɛ worekyerɛkyerɛ wo gyidi mu akyerɛ nkurɔfo a, nya wɔn ho abotare; wo ne wɔn ntwe.\nSɛ woreka biribi afa wo som ho a, fa odwo ne obu kasa.\nWokɔ Kristofo nhyiam a, wo nuanom bɛhyɛ wo nkuran na wɔbɛboa wo ama woahu nea wobɛka de akyerɛkyerɛ wo gyidi mu.\nAfahyɛ Ahorow a Onyankopɔn Kyi\nAfahyɛ ne nnapɔnna a ebinom se wɔde hyɛ Onyankopɔn anuonyam no, Onyankopɔn kyi koraa.\nSɛnea Yɛbɛtwe Yɛn Ho Afi Wiase no Ho


29th March 2013 - Twi online\nFriday Sermon: Learn the best Ways of worship and sacrifice - 29th March 2013 - Ashanti Twi Translation.\nƐFIADA NYAMESƐM: Ɔbɛnem Bosome da a ɛtͻ so 29, wͻ afe 2013\n(Summary of Friday sermon – 29th March 2013 – Ashanti Twi Translation)\nSUA AKWAN PA A YƐ FA SO SOM NA YƐBƆ AFƆREƐ.\nHadhrat Khalifatul Masih ɛmaa ɛnɛ Fiada yi Nyamesɛmka no firii Asͻredan a w’asi no foforͻ a wͻfrɛ no Baitul Rahman a ɛwͻ Valencia, Spain man mu. Ɔkenekan saa kyɛfa yi firii Kuraan Kronkron mu de hyɛ Nyamesɛmka no ase: “Na kae berɛ a Abraham ne Ishmael maa Efie no afapem so na wͻbͻͻ mpaeɛ sɛ, y’Awurade gye tom ma yɛn, ampaara sɛ, Wo na Wo yɛ sentiefoͻ a Wo nim biribiara. Y’Awurade, ma yɛnyɛ ahobrasefoͻ ma Wo na ma y’asefoͻ nso nyɛ nkorͻfokuo a wͻayɛ ahobraseɛ ama Woͻ. Na kyerɛ yɛn yɛnsom akwan nyinaa. Na fa ahummͻborͻ dane Wo ho bra yɛn so; afiri sɛ Wo na Wo yɛ Dane-Woho-mani ne Mmͻborͻhunufoͻ” (2:128-129).\nHadhrat Khalifatul Masih kaa sɛ ayɛyie nyinaa yɛ Nyankopͻn dea sɛ y’atumi asi asͻredan a ɛtͻso mienu wͻ Spain man mu. Ɔde kaa ho sɛ, mfie nson a atwa mu no na ͻkaa hyɛ mu kena mfasoͻ a enti ɛwͻ sɛ yɛsi asͻredan foforͻ wͻ Spain Basharat asͻredan mu wͻ Pedroadbad. Na yɛyɛɛ no nhyehyɛeɛ sɛ asͻredan a yɛbɛsi no bio no yɛbɛsi no wͻ Valencia. Ɛwͻ mu sɛ Ahmadiyyafoͻ a ɛwͻ saa bea yi yɛ ͻha ne aduasa (130) nanso deɛ nti a yɛpɛ sɛ yɛsi asͻredan a ɛtͻ so mienu wͻ Spain wͻ hͻ no gyina ɛhanom abakͻsɛm nti. Ahmadiyyafoͻ tumi sii saa asͻredan wei wͻ Spain wͻ mfie aduasa ntamu. Saa berɛ yi nkorͻfoͻ bebiree aba Spain abɛsisi asͻredan. Saa akwan wei bue maa wͻn aberɛ a yɛsii Basharat asͻredan no, nokorɛ ne sɛ, Jama’at Ahmadiyya tumi sii asͻredan wͻ Spain wͻ mfie ahensoo akyi nkorͻfoͻ dodoͻ a wͻwͻ Spain saa berɛ yi yɛ ͻpepe baako (1million) na y’anni bu sɛ ɛbɛduru afe 2030 no nkorͻfoͻ dodoͻ no bɛkͻ soro bɛyɛ sɛ ͻha nkyekyɛmu aduowͻtwe (80%) no bɛduru ͻpepe mienu (2 million). Mfie aduasa a atwa mu no, na nkorͻfoͻ bɛyɛ apem na wͻwͻ Spain man mu. Nkorͻfoͻ a wͻwͻ Spain no mu dodoͻ noara yɛ wͻn a wͻfiri Abibiman ɛtifi afa muna yɛbɛtumi aka sɛ mfie a atwa mu kͻ no, bɛyɛɛ Akristofoͻ no nanso wͻn na wͻtumi sie wͻn gyidie a w’asan abɛyɛ Islam bio no. Nyankopͻn adom nti nkorͻfoͻ bebiree wͻ Spain na saa nkͻsoͻ wei baa mu wͻ Ahmadiyya kuo yi nti.\nAmpaara sɛ, yɛbɛhunu Islam a edi mu no wͻ Spain wͻ aberɛ a Muhammadan Messiah (ANN) no nkoa no bɛdwene ho sɛ wͻ tebea siteɛ na wͻde asɛm no bɛhyeta ama obiara anya bi wͻ asaase no so. Ebinom ka sɛ Ahmadiyyafoͻ kakeraa bi na wͻ ha, ɛbɛyɛ dɛn na wͻn de asɛm no akͻ obiara hͻ? Nokorɛ sɛ, sɛ obi yɛ n’adwene paa sɛ ͻbɛyɛ na sɛ ͻyere ne ho a, ͻbɛtumi ayɛ. Yɛdwene ɛkwan a yɛbɛfa so ayɛ nanso y’annfa anyɛ adwuma. Ɛkwan a Hadhrat Khalifatul Masih anaa sɛ Hadhrat Khalifatul Masih a ͻtͻ so ɛnan ɛde maa yɛn no y’annfa annyɛ adwuma.\nBea a Basharat asͻrdan no si no ɛbɛn kwantenpͻn a yɛfa so kͻ Cordoba. Sɛ anka yɛfaa kwan bi so a, anka yɛde yɛ kuo no too dwa ɛfiri hͻ. Akuo afoforͻ a aka no, ɛwͻ mu sɛ wͻn swa deɛ, nanso wͻn de y’asɛm no akͻ akyiri ama nipa bebiree ɛnam krataa kyekyɛ so na nipa bebiree firi abͻnten bɛhwɛ Basharat asͻredan no. Sɛ anka yɛde ɛneɛma too ɛkwan mu a anka yɛ bɛtumi ɛde ato dwa. Sɛ nkorͻfoͻ kuo a aka no bɛtumi de nipa mpem aduonu (20,000), nkorͻfoͻ a wͻdii kan wͻ Spain no asan aba Islam mu, sɛn na yɛn nkyerɛkyerɛ a ɛfa nokorɛ Islam no ho no ntumi ? Ampaara sɛ, yɛn na yɛbue ɛkwan maa wei nyinaa nanso y’anntumi ammfa ɛkwan no annyɛ adwuma wͻ akokoduro mu, a afoforͻ ɛnyaa hoo akwanya. Wͻn a wͻwͻ dibrɛ wͻ Jama’at no mu no wͻ mpɛnpɛnsoͻ biara no nyɛ wͻn afamu deɛ, yɛ dwene na yɛn amfa yɛn anni mmu na yɛn yere yɛn ho sɛ yɛbɛtumi anya.\nIslam a edi mu paa no a yɛde to dwa no, ɛho hia sɛ yɛbͻ ho dawuro wͻ ewiase saa berɛ wei. Nipa a wͻfiri Spain man no mu ne nkorͻfoͻ a wͻdii kan no mu no, ɛwͻ sɛ wͻn hunu sɛ ɛyɛ mmerɛ sɛ yɛ sesa basabasayͻ a ɛwuraa wͻn nananom mu no. Ɛno nti saa nsesaeɛ wei sei enni kwan sɛ yɛyɛ no wͻ nhyɛ so. Ɛfiri sɛ Islam kyerɛ sɛ enni sɛ nhyɛ ba Nyamesom mu (2:257) na Onyankopͻn ka sɛ enni kwan sɛ nkorͻfoͻ ho tan ma wo yɛ obi a ͻnni pɛpɛɛpɛyͻ na Ɔhyɛ yɛn sɛ, monyɛ pɛ mmerɛ nyinaa, ɛno na ɛbɛn teneneeyͻ (5:9). Teneneeyͻ anaa Nyamesuro (Taqwa) nkoara na ɛde obi abɛn Nyankopͻn. Na afei, asɛmbusa biara nni hͻ fa ͻtan ho wͻ ha, saa nkorͻfoͻ wei yɛ kuro mma na wͻn na ɛhia sɛ saa ͻdͻ asɛm ne asomdwie yi ho hia sɛ ɛbɛkͻ. Ɛhia sɛ ɛwͻ sɛ yɛdi kan ka kyerɛ wͻn na wͻhunu Islam nkyerɛkyerɛpa no na afei yɛtumi di wͻn akoma so nkunim wɛ Islam nkyerɛkyerɛ a ɛdi mu no so. Akoma no a wͻhyɛɛ wͻn ma wͻde Nyame foforͻ bataa Onyaankopͻn ho no wͻ sɛ Onyankopͻn Koroyͻ no timtim wͻ mu ne Ɔkͻhyɛni Kronkron (NNN) sɛ ͻyɛ Ne kͻmhyɛni a ͻyɛ ahummͻborͻ ma ewiase nyinaa, Rahmatullih A’lameen. Saa Muslimfoͻ dada no, ɛwͻ sɛ yɛhwehwɛ na ͻdͻ a ɛwͻ nokorɛ som no ho no yɛde hyɛ wͻn mu na wͻsesa bɛyɛ asͻfoͻ ma gyidie yi.\nAde korͻ nti a Hadhrat Khalifatul Masih yii Valencia sɛ yɛn nsi asͻredan no ne sɛ Spainman abakͻsɛm kyerɛ yɛn sɛ aberɛ a ͻhene ne ͻhemaa atirimmͻdenfoͻ de nhyɛ maa Muslimfoͻ bɛyɛɛ Kristosom no. Valencia nkoara na basabasayͻ wei nyinaa akyiri no na wͻn kͻso ka Arabic kasa. Nkorͻfoͻ a na wͻn wͻ Valencia no kͻͻso som Onyankopͻn na wͻn annsesa wͻn nkyerɛkyerɛ no aberɛ ko a Muslimfoͻ afoforͻ a wͻaka wͻ Spain no ammfa wͻn gyidie no anto dwa pefee. Aberɛ a ͻhene no pɛɛsɛ ͻbɛpam Muslimfoͻ afiri Spain wͻ mfie apem ahensia (1600s) no mu no, Muslimfoͻ a wͻwͻ Valencia na wͻdii kan tuu wͻn so sa ɛfiri sɛ na wͻn ɛkͻ so edi wͻn gyidie no akyi. Saa aberɛ no, na Spainish Muslimfoͻ no yɛ merɛ wͻ sikasɛm mu, na na wͻ pam wͻn firii kuro akɛseɛ no mu na wͻtu pansam yɛ. Saa ara na ahemfo afoforͻ bɛdii Spain soͻ. Italy asraafoͻ ɛdaa suban bͻne adi a akyire yi wͻn de Muslimfoͻ mmͻfra bi kͻͻ Akristofoͻ abusua mu a wͻn yɛɛ wͻn nkoa ne asomfoͻ. Saa mmͻfra wei wͻyͻͻ no akyiwadeɛ maa wͻn sɛ wͻbɛsom Onyankopͻn Baako no na wͻn maa wͻn faa Nyame abaasa korͻ no. Ɛnnɛ ɛyɛ yɛn asɛdeɛ sɛ yɛma wͻn san bɛsom Onyankopͻn baako no na ɛwͻ sɛ yɛde saa asɛm wei ma afoforͻ nso. Noho suo a ɛfiri nipa ayamuyie mu na yɛn dwene ma wͻn deɛ yɛ dwene de ma yɛn ho. Ɛwͻ sɛ yɛ yere yɛn ho wͻ wei ho ɛnkanka ahanom ɛfiri sɛ saa bea wei ɛfiri sɛ ɛhanom na wͻsͻͻ Islam mu kͻsii awieɛ. Ɛhanom wͻapam Muslimfoͻ wͻ ha mfie ahensia a atwa mu no, ɛhanom ɛbaa wͻ mfie ahenan a atwa mu no. Akyinyɛ biara nni ho ɛwͻ mu sɛ mfie bebiree akyi a wͻdii Spain so no, Islam fͻm kͻ ma hweaseɛ ɛbaaeɛ wͻ wͻn a w’ahoͻya a ho.\nNanso Khalifa tema ͻta ͻhene a ͻyɛ n’adwuma ne atitirifoͻ no reyɛɛ pɛpɛɛpɛ. obiara ayɛ ne famu deɛ na saa ara na bibiara bɛkͻ n’awieɛ. Seisei a Khilafat ɛma Bͻhyɛ Messiah (ANN) no ɛreyͻ adwuma, ɛyɛ n’akyidifoͻ no asɛdeɛ sɛ deɛ ayera no wͻsande bɛ na wͻsan de saa nkorͻfoͻ yi bɛba “obiara nni hͻ a ɛwͻ sɛ yɛsom no kyɛn sɛ Onyankopͻn na Muhammad (NNN) yɛ N’akoa ne Ne somafoͻ”. Onyankopͻn aboɛ yɛn ama y’asi asɛredan wͻ saa bea yin a yɛn yaa bea papa maa saa dwumadie yi. Asͻredan no bɛn kwantenpͻn na wei bɛyɛ bea sa ɛwͻ animonyam na ɛwͻ wͻn a wͻdi wͻn ho ni wͻ Onyankopͻn N’adom nti. Ɛnni kwan sɛ y’ani agye sɛ yɛtumi asi asͻredan fɛɛfɛ wͻ akuro kɛseɛ baako mu wͻ Spain. Ɛwͻ sɛ yɛhwɛ yɛn anamontuo mu yie, ɛwͻ sɛ yɛhwɛ yɛsom no mpɛnpɛnsoͻ nso yie saara nso na ɛwͻ sɛ yɛhwɛ yɛn asɛdeɛ nso yie.\nKuraan kyɛfa a me kenkan no wͻ mfiti aseɛ no kyerɛ fͻkwan soronko a Hadhrat Abraham ne Hadhrat Ishmael (ANN) akyerɛ yɛn sɛnea yɛbɛdi yɛn asɛdeɛ so pɛpɛɛpɛ wͻ berɛ a yɛ asi Nyankopͻn fie awie. Ɛho hia sɛ yɛbɛda saa nsɛm yi adi sɛdeɛ ɛbɛyɛ a akyiri mma a wͻbɛba daakye no wͻde Nyankopͻn asɛdeɛ bɛma No. Saa kyɛfa yi gyina hͻ ma mpaebͻ a Hadhrat Ibrahim bͻeɛ wͻ berɛ a ͻresi Ka’ba no. afͻdeɛ a Papa (Agya) no bͻͻ no wͻ mfie pii akyi no, ne ba barima ne ne yere no ambͻ mpaeɛ amma no anyɛ kwa. “O Nyankopͻn yɛabͻ afͻdeɛ wͻ W’akwan so wͻ merɛ tenten mu wͻ berɛ a W’ahyɛ yɛn sɛ yɛn yͻ”. Ɛyɛ yɛn apɛdeɛ sɛ Wobɛtie na W’agye yɛn afͻdeɛ nyinaa ato mu na ma yɛn ahotͻ. Nyɛ Ahmadiyyafoͻ nhyehyɛeɛ na mmom ɛyɛ Muslim kuo ahodoͻ a aka no na wͻka wͻn afͻdeɛ kakra a wͻbɛbͻ no de to dwa ma obiara te bi. Nhwɛsoͻ a Nyankopͻn ada no adi nam Ne Kͻmhyɛni yi so ne sɛ, Ne ba no tuu ne ho sii hͻ sɛ, n’agya no mfa no mbͻ afͻdeɛ nna agya no nso boa ne sɛ ͻde ne ba no a w’awo no wͻ mpanin mfie so, bɛbͻ afͻdeɛ no. Ebio nsoͻkͻgyaene yere ne ne ba wͻ asaase wesee so maa mmerɛ no baeɛ maa Nyankopͻn gyee ne yere ne ne ba no afͻdeɛ too mu na Ɔdomm wͻn ahiadeɛ nyinaa. Berɛ a wͻ sii Ka’ba no, saa nipa mienu yi (Hadhrat Ibrahim ne ne ba Hadhrat Ishmael) kaa sɛ, wͻn botaeɛ ne sɛ, wͻde nipa dodoͻ bɛhyɛ Nyankopͻn fie no ma. Wͻ gyinaso sɛ, wͻde agyidifoͻ a wͻbɛyɛ Nyankopͻn asɛdeɛ na wͻn afa Nyamesom no akͻduru mpɛnpɛnsoͻ a ɛkͻ nkan no na wͻde wͻn bɛhyɛ Nyame fie hͻ ma. Na saa nkorͻfoͻ yi, resi Nyame fie wͻ berɛ Nyankopͻn ahyɛ wͻn na wͻn ahoberɛaseɛ ne wͻn dͻ mma Nyame no kͻ baa no sɛ wͻ berɛɛ wͻn ho ase frɛɛ Nyame sɛ Ɔngye wͻn afͻdeɛ ntomu.\nWei ne asuade hunu ma afͻrebͻ. Sɛ obi bɛbͻ afͻreɛ na w’adan n’ani ahwɛ Nyankopͻn wͻ ahobraseɛ mu na w’abͻ mpaeɛ akyerɛ No sɛ Ɔngye afͻreɛ a w’abͻ no ntomu. Ɛyɛ saa Ibrahim ne Ishmael neyɛeɛ ne mpaebͻ na ɛtwe yɛn adwene si so sɛ, yɛdi obi a ͻwͻ atuhoakyɛ ne ͻdͻ soronko ma Kͻmhyɛni Kronkron (NNN) no, nyame ama no Abraham abͻdin wͻ saa mmerɛ yi mu. Obi a ͻsii gyidie no fapem na ͻsieisie Islam nokorɛ no na ͻdaa no adi kyerɛɛ awiase nyinaa wͻ animuonyam kwan so ma no kͻbae sɛ wͻn a wͻnyɛ Muslimfoͻ aka sɛ, sɛ wei nyɛ Islam a ɛndeɛ yɛtwe yɛn asɛm a yɛka tia Islam no sann.\nNnɛ mmerɛ yi, Ka’ba no botaeɛ no aba mu ɛnam Abraham ne Islam nkyerɛkyerɛ pa no han no, yɛde ayɛ adansidie a ɛma saa botaeɛ yi hyɛ ma ɛnna saa asͻredan yi a yɛato no din “Baitul Rahman” yi yɛ ahokeka a ɛda saa botaeɛ yi adi. Berɛ a saa asͻredan yi rekae yɛn ama yɛn abrɛ yɛn ho ase wͻ yɛn botaeɛ so no, ɛsan twe yɛn adwene si so sɛ, yɛbɛdi yɛn bͻhyɛ so ɛne yɛn asɛdeɛ so. Wei nko na yɛbɛtumi anya yɛn botaeɛ. Yɛka si so pi sɛ, “O Muhammad (NNN) kͻmhyɛni, ͻnokwarefoͻ ne atuhoakyɛni ma Ɔkͻmhyɛni Kronkron (NNN) yɛahyɛ wo bͻ sɛ, yɛbɛdi wo gyidie akyi sɛdea awiamu neɛma na yɛahyeta Wo baakoyͻ no (Tawheed). Asͻredan yi a yɛn asi yi, bɛtwe awiase nyinaa adwene aba Islam so na yɛbue Nyamesɛmka (Tabligh) nkorabata . Yɛrehyɛ yɛn asɛdeɛ ma na yɛreyɛ deɛ yɛn ahoͻden bɛtumi no, yɛn asɛdeɛ a adi kan ne sɛ, yɛbɛda Nyankopͻn baako no adi, na yɛn ama nipa a wͻwͻ kuro no mu no abɛdi Ɔkͻmhyɛni Kronkron (NNN) no akyi. “ O Nyankopͻn , O Otiefoͻ, Nyame a Ɔnim adeɛ nyinaa, Wonim yɛn mfomsoͻ, gye yɛn mpaebͻ yoi to mu na fa yɛn mfomsoͻ kyɛ yɛn na ma yɛn ndi yɛn botaeɛ so.\nNokorɛ sɛ, asͻreda yi ne fɛ ne ne kɛseyɛ bɛtumi ada adi wͻ berɛ a yɛbɛdi yɛn asɛdeɛ so. Sɛ yɛyɛ yɛn asɛdeɛ sɛ yɛbɛsom Nyame na yɛn asɛdeɛ ma nipa sɛdeɛ bɛyɛ a nhwɛso pa a ɛwͻ Islam nkyerɛkyerɛ mu no bɛyɛ adansedie na nipa atwe wͻn ho abɛnno. Wͻ berɛ a Muslimfoͻ dii Spain so wͻ mfie pii no, wͻsii asͻredan fɛɛfɛ pii, sɛ ebia asͻredan a ɛwͻ Cordoba no, ne fɛ no yɛ soronko na wͻ sii asͻredan a adi mu pii wͻ baabiara a Muslimfoͻ no kͻeɛ, baako nso wͻ Granada, kwan biara so no, sɛ gyidie ma Islam nkyerɛkyerɛ pa no pa wͻn a wͻsii saa nsͻredan yi a, ɛndeɛ saa nsͻredan yi kyerɛɛ Nyankopͻn baako no, wͻsɛeɛ no anaa wͻde yɛɛ Akristofoͻ asͻredan. Berɛ a Muslimfoͻ gyidie yeraeɛ no, asͻredan no nkyerɛkyerɛmu. Asɛm pͻtee no yɛ sunsum mu gyidie ma wͻn a wͻde asͻre no. Ɛwɛ sɛ yɛbͻ gyidie ne sunsum na ɛwͻ asͻre yi ho ban wͻ berɛ a yɛde adwuma den ne mpaebͻ. Sɛdeɛ bɛyɛ a Nyame bɛkͻso apagya nkorͻfoͻ wͻ yɛn mu wͻn ahyɛ gyidie no mu kena sɛdeɛ bɛyɛ a ɛbɛyɛ Nyankopͻn no beaɛ kͻpem atɛn muda berɛ no.\nKyɛfa a ɛtͻso mienu a me kenkan no wͻ mfitiaseɛ no, Akͻmhyɛfoͻ akukudam no ambͻ mpaeɛ amma wͻn nkoa ho, na mmom wͻbͻͻ bi maa wͻn mma ne wͻn asefoͻ nyinaa sɛ wͻbɛdi so, wei ne kwan a yɛfasobͻ mpaeɛ ne tirimpͻ ma wͻn a wͻpɛ sɛ wͻn asefoͻ nyinaa bɛdi yie. Wͻ saa ahokeka yi “Ɛyɛ Nyame pɛ a” (Insha Allah) yɛbɛdi nkonim na yɛn mpaebͻ ama yɛn mma ayɛ ateneneefoͻ ama yɛn botaeɛ a yɛrehwehwɛ no yɛn nsa aka no wͻ Nyame fie. Yɛn afɛreɛ bɛdi mu wͻ berɛ a yɛbɛkͻ so anya nipa a wͻyɛ Nyame asɛdeɛ ne nipa asɛdeɛ. Ɛwͻ sɛ yɛbͻ mpaeɛ ma Nyame sɛdeɛ Akͻmhyɛfoͻ no yͻeɛ no. “Na kyerɛ yɛn kwan a yɛbɛfa so asom”. Saa kwan a yɛsom ne yɛbͻ afͻdeɛ da adi wͻ Nyankopͻn ahobanbͻ ho. Nimdeɛ ne anisuadehunu a yɛde bɛte saa asɛm yi ase no yɛ Nyame no adom. Na yɛwͻ nkorͻfoͻ kuo bi a, Nyame aka sɛ wͻn asͻreyͻ no bɛyɛ adesoa ne sɛeɛ ama wͻn. Obiara mbͻ mͻden sɛ ͻbɛyɛ asͻre a Nyankopͻn de N’adom no bɛgye ato mu. Saa kwan yi so no, biribiara yɛyɛ no wͻ Nyame akwan so biara no bɛyɛ ͻsom, mpo sɛ ɛyɛ nipa mmoa a.\nƐwͻ sɛ yɛde ahokeka soronko bͻ mpaeɛ ma yɛn mma. Yɛhyɛ bͻ wͻ yɛn nhyiamu di sɛ, yɛbɛyɛ krado abͻ afͻdeɛ biara. Ɛwɛ sɛ yɛde saa gyidie yi hyɛ yɛn asefoͻ no mu. Ɛwͻ sɛ yɛhunu sɛ, mmerɛ kͻ so no afͻrebͻ tebea no sesa. Berɛ a Muslimfoͻ a atwa mu no baa Spain bɛhyetaa asɛmpa no, wͻn de sekan na wͻde gye Islam sii hͻ. Enti afͻrebͻ wͻ saa berɛ yi mu yɛ Nyamesɛmka (Tabligh). Ɛyɛ sika afͻrebͻ a yɛyi de boa asͻredan sie no. Afͻrebͻ tebea no sesa wͻ tebea bi mu. Hadhrat Ibrahim (ANN) bͻͻ mpaeɛ sɛ, Nyame nkyerɛ no kwan a ͻbɛbͻ afͻreɛ enti ɛnam wei so ama Nyame ama yɛn ahobanbͻ ne nkyerɛkyerɛ mmra sɛ ɛwͻ sɛ yɛbͻ afɛreɛ wͻ tebea a yɛwͻ mu. Ɛwͻ sɛ yɛn ho te sɛdeɛ Nyame ani bɛgye yɛn ho. Wei nti na Ɔkͻmhyɛni Kronkron (NNN) ama yɛn abrabͻ pa bi nhwɛsoͻ sɛ ɛyɛ afͻrebͻ no. Tahajjud ne sɛ ebinom bɛko wͻ Nyame kwan so (Jihad). Abrabͻ anaa ahotee a yɛn nni no yɛ abrabͻpa kɛseɛ ma yɛn na ɛno nkoa yɛ kwan a yɛbɛsom nna ɛno nsonkoa ne yɛn kwan a yɛbͻ afͻreɛ. Saa mpaebͻ yi si so pi sɛ, ɛbɛyi yɛn ne yɛn mma mfomsoͻ afiri hͻ. Ɛwͻ sɛ yɛkae no da biara sɛ, yɛntumi nya ͻsompa wͻ yɛn ara pɛ mu anaa yɛn afͻrebͻ mu. Wei nti na mpaeɛ ka sɛ; “Na mo ndane mo ani mbra yɛn nkyɛn wͻ ahummͻborͻ mu…” sɛdeɛ ɛbɛyɛ a afͻrebͻ no bɛma yɛn abͻ afͻreɛ pii na Nyamesom abɛyɛ yɛn tirimpͻ.\nSaa nkurͻfoͻ wei tiri ayɛ yie; wͻn a wͻbɛdi saa ͻkwan yi akyi na wͻn mfomsoͻ ne wͻn bͻne nyinaa akyi no, wͻbɛhwehwɛ Onyankopͻn nkyɛn sumabrɛ na w’abͻ mpaeɛ ama wͻn nkyirimma na w’ada saa suban yi adi wͻ wͻn mu. Ɛwͻ sɛ yɛtwe y’adwene kͻ wei so sɛ, yɛde deɛ ɛfata ͻdasani biara bɛma no na y’atwe yɛn ho afiri ahantan ne akakabensɛm ho. Sɛ yɛyͻ merɛ wͻ dͻm-asͻryͻ mu a, yɛni ho dwuma. Sɛ yɛnnyͻ y’awofoͻ asɛdeɛ a, ɛwͻ sɛ yɛ yͻ. Sɛ yɛnnyͻ afipamfoͻ nso asɛdeɛ a, ɛwͻ sɛ yɛdi ho dwuma na yɛtwe wͻn ba Islam Ahmadiyya, nokwasom no mu. Sɛ yɛtumi yͻ saa teneneeyͻ yi nyinaa a, na Otumfoͻ Onyankopͻn bɛtie yɛn sufrɛ na Wͻahunu yɛn mmͻbͻ. sɛ yɛrehwehwɛ Onyankopͻn nkyɛn ahummͻborͻ deɛ a, ɛwͻ sɛ yɛhunu afoforͻ mͻbͻ.\nSɛ ogyidini taa kͻ asͻrefie mu wͻ akoma pa mu paa ara yie a, tenenee pono no bue ma no na ͻnya bͻne-fafiri. Nnɛ, saa asͻredan yi a Otumfoͻ Onyankopͻn de ayɛ yɛn adom yi, ɛsɛ sɛ ɛtwe y’adwene kͻ saa neɛma yi so. Ɛyɛ Nyankopͻn pɛ a, ɛwͻ sɛ wͻn a wͻte bɛn asͻredan yi ne wͻn mmͻfra nyinaa hyɛ asͻredan no ma. Yɛsrɛ Onyankopͻn sɛ, nhyira ne adom a ɛwͻ saa asͻredan yi mu biara Ɔnfa nyɛ yɛn adom na Ɔntie yɛn sufrɛ na Ɔnfa yɛn mfomsoͻ nkyɛ yɛn daa. Nnɛ ɛwͻ sɛ yɛyɛ Jihad. Islam ho dawubͻ nso yɛ Jihad nti ɛwͻ sɛ yɛtwe y’adwene kͻ so. Onyankopͻn ammoa yɛn na yɛntumi nyͻ. Onyankopͻn N’adom no ba wͻ berɛ a y’ayɛ Ne som no ho asɛdeɛ.\nSɛ yɛyͻ y’asͻre yie na yɛyͻ saa Jihad yi bi; sɛ yɛbɛbͻ Nyamesɛm ho dawuro a, yɛbɛnya Onyankopͻn N’adom. Wͻ nnɛ merɛ yi mu no, saa Jihad yi bi na nipa hia paa. Saa Jihad yi bɛma y’anya Onyankopͻn N’adom na abͻ yɛn ne yɛn mmͻfra ho ban afiri bͻne ho. Mo ma akoma pa mu asͻreyͻ nhyɛ saa asͻredan yi ma. Onyankopͻn moa na saa asͻredan yi ntumi nyͻ ne botaeɛ na yɛn nso ntumi nyͻ y’asɛdeɛ daa. Wͻadi kan asi asͻredan bi wͻ saa bea yi mu a Egypt ne Saudi Arabia na asͻ w’asene. Ahmadiyya Asͻredan yi na ɛbɛtumi akyerɛ adeɛ a saa asͻredan yi ahwereɛ esan sɛ wͻapo Muhammad Messiah (ANN) no nti. Ɛwͻ sɛ saa asɛm yi ma Ahmadiyyani biara hunu asodie kɛseɛ no. otumfoͻ Onyankopͻn moa mo na montumi nyͻ saa.\nSɛ yɛhwɛ sɛdeɛ saa asͻredan yi si teɛ a, wͻasi no wͻ asaase a nsusueɛ no yɛ adaka anamͻn 1350 a ne boͻ yɛ ͻpepe baako ne akyire pͻ mienu (1.2milliom) Euros a Spain Jama’at no boa kakraa bi. Sɛ sika ntawantawa bi wͻ hͻ a, ɛwͻ sɛ wͻn a w’abͻ anohoba no hyɛ no ma, sɛ yɛboa Nyamesɛmka (Tabligh) nwuma mu nso a, ɛno nso bɛtumi aboa. Wͻkyerɛ sɛ ɛdan no bɛfa nipa bɛyɛ 250, nanso emu ɛso yie paa. Afei nso adan apie bɛyɛ nson, ne korabea ne nfidi dan nso ka ho. Wͻayͻ bi akyerɛ sɛ, y’ahunu asͻrefie a ɛso paa wͻ bea ha nyinaa. Ampaara sɛ, obiara yͻ asͻredan no asɛdeɛ a, koowaa krataa no kaa bio sɛ, Ahmadiyyafoͻ Nyamesom akyi no, wͻtia obiara a wͻbɛkum wͻ Nyame din mu. Yɛsrɛ Onyankopͻn sɛ, Ɔma saa asͻredan yi nkyerɛ Islam ma wͻn wͻwͻ saa bea ne mantam ho na ɛmoa ma Ahmadiyyani biara ntumi nyɛ n’asɛdeɛ.\nAsͻredan yi sie mu no, mmoa dodoͻ no ara firi asoeɛ hͻ. Nfidi nwuma ho moa nso firi asoeɛ hͻ. Yɛn panin Chaundhry Ijaz sahib hyehyɛɛ nwuma bebiree ne ntotoeɛ. Ɔmaa ɛka kͻͻ fͻm berɛ a na ɛdͻͻso. Ɔnte apͻ na naawͻtwe biara ͻkͻ ayaresabea nanso ͻyͻͻ adwuma den. Yɛsrɛ Otumfoͻ Onyankopͻn sɛ Ɔmoa no na Ɔnsa no yadeɛ na Wͻma no nkwa tenten na wͻatumi asom Jama’at daa.


Nnwom 35 NA-TWI - Psalmii 35 NTLR | Biblica América Latina\nNnwom 35 NA-TWI - Psalmii 35 NTLR\n1Tia wɔn a wotia me, Awurade, na ko tia wɔn a wɔko tia me! 2 Fa wo kyɛm ne wo nkatabo begye me. 3 Ma wo peaw ne w’abonnua so tia wɔn a wɔtaa me. Ka kyerɛ me se wubegye me. 4 Wɔn a wɔpɛ sɛ wokum me no, di wɔn so na gu wɔn anim ase! Na wɔn a wɔyɛ adwene tia me no ma wɔnsan wɔn akyi na wɔn adwene nyɛ basaa. 5 Ma wɔnyɛ sɛ ntɛtɛ a mframa bɔ gu wɔ bere a Awurade taa wɔn no! 6 Ma wɔn akwan nnuru sum na emu nyɛ toro bere a Awurade bɔfo bɔ wɔn hwe fam no! 7 Wosum me firi kwa na wotuu amoa tenten sɛ mentɔ mu. 8 Nanso ansa na wobehu no na ɔsɛe akyere wɔn dedaw. Wɔn ara wɔn firi beyi wɔn na ɛde wɔn akɔ sɛe mu.\n9 Na Awurade nti, m’ani begye; menya ahotɔ efisɛ, wagye me nkwa. 10 Mifi me koma nyinaa mu bɛka akyerɛ Awurade se, “Obi nte sɛ wo. Wobɔ ahoɔmmerɛwfo ho ban fi ahoɔdenfo ho, ɛnna wobɔ mmɔborɔfo nso ho ban fi asisifo ho.\n11 Nnebɔneyɛfo di adanse tia me na wɔde bɔne a minnim ho hwee to me so. 12 Wɔde bɔne tua papa a meyɛ so ka nam so ma mepa abaw. 13 Nanso bere a wɔyaree no, mifuraa ayiasetam na mannidi nso; misii me ti ase bɔɔ mpae 14 sɛnea mɛbɔ mpae ama adamfo anaa onua bi. Mekɔɔ so twaa agyaadwo sɛ obi a ɔresu ne na. 15 Nanso ɔhaw too me no, wɔn nyinaa ani gyei, boaa wɔn ho ano, dii me ho fɛw. Amamfrafo hwee me, na wɔkɔɔ so hwee me ara. 16 Wɔhwɛɛ me ɔtan so te sɛ nnipa a wodi obubuafo ho fɛw.\n17 Awurade, wobɛkɔ so ahwɛ wɔn saa ara akosi da bɛn? Gye me fi wɔn nsam. Gye me nkwa fi saa agyata yi nsam. 18 Na mɛda wo ase wɔ wo manfo anim. Mɛkamfo wo wɔ wɔn nyinaa anim.\n19 Mma m’atamfo, saa atorofo no, nni me nkogu no ho ahurusi. Mma wɔn a wɔtan me kwa nni m’awerɛhow ho ahurusi. 20 Wɔnkasa sɛ nnamfo; na mmom wɔfa akwan horow so twa asomdwoepɛfo ho atoro. 21 Wɔteɛm ka to me so se, “Yehuu nea woyɛe no!” 22 Nanso wo, O Awurade, woahu eyi. Enti nyɛ komm, Awurade; ntew wo ho nkɔ akyiri!\n23 Keka wo ho, O Awurade, na bɔ me ho ban. Sɔre, me Nyankopɔn, na ka ma me. 24 Woyɛ ɔtreneeni; O Awurade, enti bu me bem. Mma m’atamfo nni ahurusi wɔ m’amanehunu ho. 25 Mma wonnsise wɔn ho se, “Yɛapam no afi yɛn ho, na saa na na yɛrehwehwɛ!” 26 Ma wɔn a wodi ahurusi wɔ m’amanehunu ho no nni nkogu koraa, na wɔn adwene nyɛ basabasa; ma aniwu ne animguase nka wɔn a wɔka se woye sen me no. 27 Ma wɔn a wɔpɛ sɛ wohu sɛ wɔagyaa me no nteɛteɛm ahosɛpɛw so se, “Awurade so! N’ani sɔ ne somfo nkonimdi.” 28 Na mɛpae mu maka wo treneeyɛ na mɛkamfo wo daa nyinaa.\nNA-TWI : Nnwom 35


KENKAN WƆ Afrikaans Albanian Amharic Arabic Arabic (Lebanon) Armenian Armenian (West) Azerbaijani Azerbaijani (Cyrillic) Basque Bassa (Cameroon) Batak (Toba) Bislama Bosnian Boulou Brazilian Sign Language Bulgarian Catalan Cebuano Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Corsican Croatian Czech Danish Dutch English Estonian Fante Faroese Finnish Fon French Ga Galician Georgian German Greek Greenlandic Guarani Haitian Creole Hausa Hebrew Hiligaynon Hindi Hungarian Iban Icelandic Iloko Indonesian Isoko Italian Japanese Japanese Sign Language Javanese Kabiye Kachin Karen (S'gaw) Kazakh Kazakh (Arabic) Kikaonde Kikuyu Kinyarwanda Kirghiz Kirundi Korean Kwanyama Lingala Lithuanian Low German Luvale Macedonian Malay Malayalam Maltese Mam Mauritian Creole Maya Mingrelian Mongolian Myanmar Nahuatl (Central) Nahuatl (Huasteca) Nahuatl (Northern Puebla) Ndebele (Zimbabwe) Ndonga Nepali Ngabere Norwegian Nzema Oromo Ossetian Pangasinan Papiamento (Curaçao) Persian Polish Portuguese Portuguese (Portugal) Punjabi Quechua (Cuzco) Rarotongan Romanian Russian Russian Sign Language Samoan Sepedi Serbian Serbian (Roman) Shona Silozi Sinhala Slovak Slovenian Solomon Islands Pidgin Spanish Sunda Swahili Swati Swedish Tagalog Tahitian Tajiki Tarascan Tatar Telugu Tetun Dili Thai Tigrinya Tiv Tojolabal Tswana Turkish Turkmen Twi Tzotzil Uighur (Cyrillic) Ukrainian Urdu Uzbek Uzbek (Roman) Valencian Venda Vietnamese Wallisian Welsh Xhosa Yoruba Zulu\nAudio Baabi a wubetumi atwe nneɛma abɔ atie Sɛ Obi Yɛ Yehowa Danseni a, Obetumi Agyae Anaa?\nAane. Obi betumi afa akwan mmienu yi so afi yɛn som no mu:\nObetumi de n’ano aka anaa wakyerɛw. Sɛ obi si gyinae sɛ ɔmpɛ sɛ ɔyɛ Yehowa Danseni bio a, obetumi de n’ano aka ho asɛm anaa wɔakyerɛw krataa abrɛ yɛn.\nObetumi de ne nneyɛe akyerɛ. Obi betumi ayɛ biribi de akyerɛ sɛ ɔmpɛ sɛ ɔyɛ Yehowa Danseni bio. (1 Petro 5:9) Sɛ nhwɛso no, obetumi akɔ asɔre foforo, na wakyerɛ sɛ ɔbɛkɔ so ne wɔn asom.—1 Yohane 2:19.\nNa sɛ obi gyae asafo nhyiam anaa asɛnkakɔ nso ɛ? Mubu saa nipa no sɛ wagyae mo som no anaa?\nDabi, yemmu no saa. Ɛsono sɛ obi bɛka sɛ watwe ne ho anaa ɔmpɛ sɛ ɔyɛ Yehowa Danseni bio, ɛnna ɛsono sɛ ne gyidi ayɛ mmerɛw. Ebinom wɔ hɔ a ahokeka a wɔde som Onyankopɔn no ano abrɛ ase. Ebi nso tumi gyae Onyankopɔn som. Nanso, mpɛn pii no, wobɛhwɛ na wɔn abam na abu, ɛnyɛ sɛ wɔmpɛ sɛ wɔyɛ Yehowa Adansefo bio. Enti sɛ anka yebeyi saafo no baako ahyɛ wɔn nsa no, yɛbɔ mmɔden kyekye wɔn werɛ, na yɛboa wɔn. (1 Tesalonikafo 5:14; Yuda 22) Sɛ onii no hia mmoa a, asafo mu mpanyimfo bedi anim aboa no ma wasan agyina ne nan so.—Galatifo 6:1; 1 Petro 5:1-3.\nNanso, mpanyimfo no nni hokwan sɛ wɔhyɛ obi sɛ ɔnkɔ so ara nyɛ Yehowa Danseni. Sɛ obi ne yɛn bɛsom oo, sɛ ɔne yɛn rensom oo, ɛyɛ ɔno ara asɛm. (Yosua 24:15) Yɛn de, yegye di sɛ, ɛnsɛ sɛ wɔhyɛ obiara ma ɔsom Onyankopɔn, mmom ɛsɛ sɛ obiara fi ne koma mu yɛ saa.—Dwom 110:3; Mateo 22:37.\nƐtɔ da a, ehia sɛ wotu obi fi asafo no mu, na etumi boa no ma ɔsan ba asafo no mu bio.\nƐtɔ da a, nkurɔfo ka sɛ Yehowa Adansefo tetew mmusua mu. Nanso, ɛyɛ ampa sɛ Yehowa Adansefo tetew mmusua mu anaa?\nShare Share Sɛ Obi Yɛ Yehowa Danseni a, Obetumi Agyae Anaa?